text: წინასიტყვაობა: საინტერესო, დამაფიქრებელი და ძალიან მნიშვნელოვანი სტატიაა, რომელიც ჩავთვალე, რომ უნდა გამეზიარებინა, რათა ბევრმა ნახოს. თქვენც თუ გააზიარებთ _ კიდევ უკეთესი. «ბავშვებისადმი სიყვარული, როგორც ასეთი, არ არსებობს» – როგორ ასახიჩრებენ მშობლები თავიანთ შვილებს ანდრეი მეტელსკი «რა ცუდი თაობა წამოვიდა», — ბუზღუნებს უფროსი თაობა. თუ ამ გზავნილიდან გამოვალთ, იქმნება შთაბეჭდილება, რომ გარშემო, სადაც არ უნდა გაიხედო, მხოლოდ ქალაჩუნა მამაკაცები, თავის ვირტუალურ სამყაროში ჩაკაფსულებული «აიტიშნიკები», ემანსიპირებული ისტერიჩკები და მდიდარ «მამიკოზე» გათხოვების მოსურნე გოგონები გვახვევია. აღარაფერს ვამბობ ალკოჰოლიკებზე და ნარკომანებზე. ნაცია ნადგურდება? რა თქმა უნდა არა. მაგრამ საკითხი, თუ როგორ ავღზარდოთ სწორად ბავშვები, განსაკუთრებით აქტუალურია. უამრავი «პროგრესული» მეთოდი არსებობს. და მშობლები უკიდურესობბში ვარდებიან. ერთნი თავიანთ შვილებს პრაქტიკულად ყველაფრის უფლებას აძლევენ და შემდეგ უკვირთ, რომ სრულწლოვანების მიღწევის შემდეგ ბავშვი საერთოდ ვერ ადაპტირდება ცხოვრებასთან. მეორენი, პირიქით, მთელი ძალით ცდილობენ, რომ ბოლომდე დატვირთონ, თვლიან, რომ მთავარი ამოცანაა – გახსნან თავისი ბავშვის მრავალრიცხოვანი ნიჭები, და არ ფიქრობენ იმაზე, რომ ბავშვობას ართმევენ მას. ორივე შემთხვევაში მშობელს კეთილი ზრახვები ამოძრავებს, მაგრამ იმდენად «უყვართ» თავიანთი ბავშვები, რომ ვერ ამჩნევენ, როგორ ასახიჩრებენ. არსებობს კი ოქროს შუალედი? დღეს ამ რთულ საკითხს ფსიქოთერაპევტ ანდრეი მეტელსკისთან ერთად განვიხილავთ. ვინ არის იგი? ანდრეი მეტელსკი მშობელთა და შვილთა პრობლემებს უკვე არა ერთი ათწლეულია წყვეტს. განათლებით იგი ექიმი-პედიატრია, მოზარდთა ფსიქოთერაპევტი, სექსოლოგი, გარდა ამისა გეშტალტ-ტრენერი, INTC ცენტრის სერთიფიცირებული ტრენერი, თანამედროვე ნლპ-ს ინსტიტუტის თანადამფუძნებელი. ჩვენი თანამოსაუბრის რეგალიების ჩამოთვლა საკმაოდ დიდხანს შეგვიძლია, მაგრამ საჭიროა? ანდრეისთან საუბარი თავიდანვე რთული, არაკომფორტული და ცოტა შემაშინებელიც აღმოჩნდა. სცადეთ მისი აზრებისა და გამოცდილების საკუთარ თავზე გამოცდა. დარწმუნებული ვარ, ისინი გაიძულებენ, რომ საკუთარ ცხოვრებას სულ სხვა კუთხით შეხედოთ. — დავიწყოთ მთავარით. მართლა ვასახიჩრებთ ჩვენს შვილებს ჩვენი სიყვარულით? — ამ რთულ თემაში გასარკვევად, მოდი ჯერ საბაზისო ცნებები განვსაზღვროთ. ვშიშობ, მრავალი მშობლისთვის ძნელი და არასასიამოვნო იქნება მათი აღქმა. მშობლებს შვილები არ უყვართ. ის, რაც იგულისხმება «ბავშვებისადმი სიყვარულში» ყოფით ცხოვრებასა და ფსიქოლოგიაში, – ეს მიჯაჭვულობაა. სიყვარული – ესაა ერთგვარი შინაგანი მდგომარეობა, რომელიც უბრალოდ არის, მე შემიძლია განვიცადო იგი, მაგრამ ის ვერავიზე ვერ იქნება მიმართული. შესაბამისად სიყვარული ვერ იქნება მიმართული ვინმესადმი ან რამესადმი. ამიტომ ის, რასაც მთელი ჩვენი ცხოვრების მანძილზე განვიცდით საკუთარი ბავშვების მიმართ, – მიჯაჭვულობაა, ამასთან იგი წააგავს მიჯაჭვულობას სასმელისადმი, მანქანისადმი, სიგარეტისადმი და ა.შ. მშობლებს არ უყვართ ბავშვი, მშობლებს საკუთარი თავი უყვართ ბავშვში. ყველანი ვისწრაფვით იმისკენ, რომ ჩვენი შთამომავალი წარმატებული გახდეს იმ სფეროებში, რომლებშიც ჩვენ ვერ შევდექით. როგორ სათამაშოებს ვჩუქნით ბავშვებს? ყველაზე ხშირად იმათ, რომლითაც თავად ვერ ვითამაშეთ ბავშვობაში. სწორედ ასევე გვიყვარს საკუთარი თავი რაღაც მანქანაში, ვუკეთებთ სპოილერებს, ტიუნინგს და ვტრაბახობთ მეგობრებთან: «ნახე, რა მაგარი მანქანა მყავს!» სწორედ ასევე გვიყვარს ცოლი, ან ქმარი – არა ეს ადამიანი ცალკე, არამედ საკუთარი თავი მასში: «ნახეთ, რა გრძელფეხება ქერა ქალი მყავს. ის კი არაა ასეთი მაგარი, მე ვარ, იმიტომ რომ მე ამირჩია». რა თქმა უნდა, უტრირებას ვუკეთებ, მაგრამ... იმისთვის, რომ ბავშვი შევიყვაროთ, პირველ რიგში საკუთარი თავის სიყვარული უნდა ვისწავლოთ. ეს საკმაოდ გაცვეთილი ფრაზაა, მაგრამ ადამიანთა უმეტესობას არ ესმით მისი სიღრმე. პრობლემა იმაშია, რომ ჩვენ არ გვიყვარს საკუთარი თავი, და ვიღებთ პარადოქსს: როგორ შეგვიძლია ამ შემთხვევაში ვინმე გვიყვრდეს, თქვენ ხომ ქცევის მოდელიც კი არ გაქვთ! საკუთარი თავის შეყვარება – ნიშნავს მკაფიოდ გააცნობიერო საკუთარი მოთხოვნილებები და არ ჩაანაცვლო ისინი სუროგატებით და დამოკიდებულებებით. მაგალითად, ამჟამად ყურადღების მოთხოვნილება მაქვს – ამიტომ წავალ და ამ ყურადღების ძიებას დავიწყებ, ნაცვლად იმისა, რომ მოვწიო ან დავლიო. თუ ფულის ფლანგვას დავიწყებთ, ეს მხოლოდ ერთს ნიშნავს – რომ ქვეცნობიერად საკუთარი თავის სიყვარულის უკმარისობას ვგრძნობთ და ვცდილობთ – კვლავაც სუროგატულად – ავინაზღაუროთ იგი. თუ მე მიყვარს საკუთარი თავი, უმეტესწილად სხვა პრაქტიკულად არაფერიც აღარ მინდა. ეს იქნება მტკიცებულება, რომელიც ძალიან ახლოს იქნება სიმართლესთან. ბუდა ტყუილად არ ამბობდა: ადამიანს დაბადებიდან აქვს ყველაფერი, რაც მას სჭირდება. აი, კიდევ ერთი არასასიამოვნო ფაქტი: ბავშვებს შობენ ერთადერთი მოტივაციის – სიკვდილის შიშის გამო. ჩვენ რომ უკვდავნი ვყოფილიყავით, სავარაუდოდ არ იქნებოდა არც ოჯახები, არც ბავშვები. რატომ? იმიტომ რომ აზრი არ ექნებოდა იმაზე ზრუნვას, რომ ვიღაცას ახსოვდე, არ იქნებოდა საჭირო ზრუნვა იმ «კვალზე, რომელიც დატოვე». ამგვარად, ბავშვებს იმისთვის ვშობთ, რომ გავგრძელდეთ მათში, უკვდავების სუროგატი მივიღოთ. სწორედ ამიტომ ვიწყებთ შვილების «შეყვარებას» (залюбливать) მათი სურვილის მიუხედავად: მათ ტარებას უამრავ, მათთვის სრულიად უსარგებლო წრეებსა და სექციებზე, ვაწვალებთ მათ ტოტალური კონტროლით. და თითქოს გვინდა, რომ წარმატებულები იყვნენ, სინამდვილეში კი ეს ასე არაა. რადგანაც თუ მიუკერძოებლად შევხედავთ, ჩვენ ვცდილობთ, რომ ჩვენი ხედვით ჩავანაცვლოთ მათი უნიკალური ცხოვრება. არ შეგვიძლია ვაღიაროთ საკუთარ თავთან, რომ ბავშვი – სრულიად ცალკე ადამიანია, და სასოწარკვეთილად ვცდილობთ, დავინახოთ მათში საკუთარი თავის გაგრძელება. მზად ვართ, რომ დავუმახინჯოთ ბავშვს მთელი მისი ცხოვრება, ოღონდ ცოტა მაინც გავიხანგრძლივოთ პლანეტაზე ჩვენი ნაწილის, როგორც პიროვნების არსებობა. — როგორღაც, თემა, რომელსაც ჩვენ განვიხილავთ, სტარტიდან სამყაროსეულ მასშტაბებამდე გაიზარდა... — მასშტაბებზე ამ მარტივი მაგალითით დაფიქრდით. როცა შედიხართ ნებისმიერ კონტაქტში ბავშვთან, დაუსვით საკუთარ თავს კითხვა: რასაც ახლა ვაკეთებ, იმისთვის კეთდება, რომ ის იყოს წარმატებული, თუ იმისთვის, რომ მე ვიყო მშვიდად და დავიკმაყოფილო ჩემი ეგო? უმეტესწილად, ესაა ერთადერთი კითხვა, რომელიც მშობელმა უნდა დაუსვას საკუთარ თავს, როცა ბავშვის აღზრდითაა დაკავებული. ვფიქრობ 80-90% ჩვენს შორის იპოვის ძალას, რომ აღიაროს: პირველ რიგში საკუთარ სიმშვიდეზე ვზრუნავთ. მოდით, დავიწყოთ უმარტივესი რაღაცეებით. როცა ჩვენი სამი-ოთხი წლის ღიპუცა ეზოში ბორცვებსა და საქანელებზე დაცოცავს, ჩვენ გამუდმებით ხელს ვუშლით მას (одергиваем). საიდან გამომდინარე? პირველ რიგში საკუთარი სიმშვიდიდან. დიახ, შესაძლოა ბავშვი დაეცეს, და მას ეტკინება. მაგრამ ეს ხომ მისი ცხოვრებაა! სხვანაირად როგორ მიიღებს საბაზისო და სწორ წარმოდგენას სამყაროს შესახებ, თუ თავის სილურჯეებს და კოპებს არ გამოცდის? ბუნებრივია, რომ ყველაფერი გონივრულ ფარგლებშია კარგი. როცა საკუთარი გამოცდილებით ვიცით, რომ ზოგიერთი ქმედება გარანტირებულად მიიყვანს ტრავმამდე, ჩვენ ვაფრთხილებთ მათ. თუ ბავშვს პატივს სცემთ, ასეთი აკრძალვა ბევრი არ იქნება. — და რა ვუყოთ დედობრივ ინსტინქტს, გულს, რომელიც თავისი პირმშოს გამო სტკივა? — სწორედ ამას ვამბობდი. შვილზე კი არა, საკუთარ გულის ტკივილზე ფიქრობთ. და ცდილობთ, რომ ბავშვს თავისი ცხოვრება ჩაუნაცვლოთ. თანამედროვე აღმზრდელის კლასიკური მეტაფორაა – ყვირილი ქვიშის გორაზე: «შვილო, წამოდი სახლში!» – «დედა, მე რა, გავიყინე?» – «არა, მოგშივდა!». ჩვენში მშობლებმა ბავშვზე უკეთ იციან, რა ჭირდება მას. მაგრამ ეს ხომ ასე არაა! ყოველი ბავშვი იბადება, როგორც ცალკე პიროვნება, მას აქვს თავისი მისია დედამიწაზე, თავისი დანიშნულება. ჩვენ ვერ გვეცოდინება ეს მისია, მაგრამ მიუხედავად ამისა შეუპოვრად «ვღზრდით» მას. სრული ბოდვაა! ბავშვისადმი სიყვარული გულისხმობს პატივისცემას. მე პატივს ვცემ ნებისმირ მის გადაწყვეტილებას. დიახ, მე შემიძლია ვივარაუდო, რომ ამ გადაწყვეტილებამ შესაძლოა არც თუ ისე კარგ შედეგებამდე მიიყვანოს, და ვაფრთხილებ ამის შესახებ. — და ნებას მისცემთ, რომ აირჩიოს? — აი, ზუსტად აქაა მთავარი შეცდომა. ნება მისცე აირჩიოს, ეს კვლავაც საკუთრების განკარგვაა. ვიმეორებ: მე პატივს ვცემ მის არჩევანს. ლინგვისტურად ყველაფერი ძალიან ზუსტად გამოიხატება. — ბავშვი ამბობს: «მომბეზრდა სკოლა, აღარ მინდა იქ სიარული...» — ნუ ივლის! — წარმოგიდგენიათ ამის შედეგები? — მე მყავდა ასეთი მოზარდები. მათ გაცნობიერებულად თქვეს უარი სკოლაზე, და მე რეკომენდაციას ვაძლევდი მშობლებს, რომ ხელი არ შეეშალათ მათთვის ამაში. აი, მაგალითად, თვალსაჩინო სიტუაცია. მოზარდი ყოველ კლასში ორ-ორი წელი სწავლობდა, ოროსანი იყო, ჩხუბობდა, სრულიად უმართავი იყო. ჩვენი ტრენინგის შემდეგ დედა მივიდა სახლში და გადასცა საკუთარ ცხოვრებაზე პასუხისმგებლობა. ანუ უთხრა: მოიქეცი ისე, როგორც საჭიროდ ჩათვლი. იგი იმ დღესვე წამოვიდა სკოლიდან. ერთი კვირის შემდეგ სამუშაოდ მოეწყო, კიდევ ერთი თვის შემდეგ კი თავისი სურვილით საბუთები საღამოს სკოლაში შეიტანა. ბიჭი არც თუ ისე ცოტა ფულს შოულობდა, საბოლოო ჯამში ფრიადოსანი გახდა, დღეს კი იგი საკმაოდ ცნობილი რეჟისორია მოსკოვში. მას პასუხისმგებლობა გადასცეს საკუთარ ცხოვრებაზე, და მან ისე ააწყო ის, როგორც სურდა... — ანუ მშობლები ტყუილად ფიქრობენ, რომ შეუძლიათ «შემაკავებელი ფაქტორის» როლი ითამაშონ? — მე მრავალი წელია ვმუშაობ ოჯახებთან — მშობლებთან და ბავშვებთან. შემიძლია გითხრათ: თუ ბავშვს პატივს სცემენ და ესმით, რომ უნდა გადასცენ უფლება საკუთარ განვითარებაზე, იგი ყოველთვის იზრდება გენიალური, შემოქმედებითი, მოქნილი. ჭკვიანი მშობელი ყოველთვის ყურადღებით უნდა იყოს, დააკვირდეს, რა უნდა ბავშვს. თუ ჩემს ვაჟს ორი წლის ასაკში ჩემს ხელებში ყოფნა და გამვლელი მანქანების დათვლა უყვარდა, მე ვიდექი მასთან ერთად 20-40 წუთი, და ვხვდებოდი, რომ სამომავლოდ ეს მისთვი სასარგებლო იქნებოდა. როცა იგი პირველ კლასში შევიდა, უკვე გონებაში ორნიშნა რიცხვების შეკრება შეეძლო. ზოგიერთ მშობელს ძაბავს ის, რომ ბავშვი მთელი დღე ჯოხით ხელში სულელივით დარბის. მშობლებო, ეს ხომ მშვენიერია! გაიხსენეთ საკუთარი თავი ბავშვობაში! ნაპოვნი ჯოხი ბავშვისთვის – მთელი სამყაროა: შუბი, ავტომატი, თვითმფრინავის საჭე, და მრავალი სხვა. რატომ ვაიძულებთ ბავშვს, რომელმაც ეზოში ჯოხი იპოვა, რომ მაშინვე გააგდოს ხელიდან? იგი ხომ მისი წყალობით აწყობს სამყაროს, ქმნის, ანვითარებს ფანტაზიასა და ინტელექტს. ბავშვთა ფსიქოლოგიის სამყარო – საერთოდ ძალიან საინტერესო რამაა. იმასაც კი გეტყვით, რომ მოჩვენებები ან არარსებული მგობრები, რომლებთანაც ბავშვი ურთიერთობს, – სულაც რაა სისულელე. რატომ ვაცხადებთ კატეგორიულად, რომ არაფერი ასეთი არ არსებობს? ბავშვისთვის არსებობს, ამ «ფანტომების» წყალობით იგი მეტაფორულად ვითარდება, სწავლობს, რაღაც შიშებისგან თავისუფლდება. მეც კი, როგორც ფსიქოთერაპევტმა, ხშირად არ ვიცი, რა პრობლემას წყვეტს ამწუთას ბავშვის ტვინი, როცა ვიღაც მოკავშირეებს იგონებს. — ადრე თუ გვიან არ გადაიზრდება არჩევანის პატივისცემა თავნებობაში? — ფსიქოლოგიაში არსებობს შინაგანი და გარეგანი რეფერენციის ცნება – ესაა პოლარობები, რომლებსაც ჩვენს ღირებულებათა სისტემაში ვაწყობთ, და ღირებულებათა სისტემა, რომელიც ჩვენზე გარედან ზემოქმედებს. ბავშვს უნდა ვასწავლოთ შინგანი რეფერენცია. მოიპოვებს რა ინფორმაციას გარედან, მას ამასთან ერთად უნდა შეეძლოს გადაწყვეტილების დამოუკიდებლად მიღება. ამის სწავლა მას მხოლოდ პრაქტიკით შეუძლია, თავისუფლები შეგრძნებით. აი, მაგალითი ჩემივე ცხოვრებიდან. ჩემს ვაჟს ჯიბის ფულს ვაძლევ. ჩვენ შევდივართ ნამცხვრების მაღაზიაში. ვხედავ, რომ ბავშვს სიამოვნებას ანიჭებს არა მხოლოდ ტკბილის ჭამა, არამედ საჭირო თანხის საფულედან ამოღება და დამოუკიდებლად დათვლაც. და აი, გამყიდველი ეუბნება: «შეხედე, შვილო, ეს ნამცხვარი ყველაზე გემრიელია, ხაჭოთი!» ბავშვი უყურებს და ეუბნება: «დიდი მადლობა, მაგრამ ვიცი კითხვა». ამ მომენტში მივხვდი, რომ ყველფერს სწორად ვაკეთებდი, რომ მას შინაგანი რეფერენცია აქვს. ნარკოტიკებიც რომ შესთავაზონ, საეჭვოა, რომ ამან იმოქმედოს: მან ისწავლა გადაწყვეტილებების დამოუკიდებლად მიღება. შინაგანი რეფერენცია ძალიან ბევრს იძლევა, ხშირად სრულიად უხილავ რამეებსაც. მაგალითად, საშუალებას იძლევა, რომ ჯანმრთელი ვიყოთ: ჩვენ უბრალოდ არ ავყვებით გრიპის «რეკლამას». როცა პედიატრად ვმუშაობდი, საინტერესო ტენდენცია შევამჩნიე: გრიპის ეპიდემია იწყებოდა ერთ კვირაში მას შემდეგ, რაც გაზეთებსა და მეტროში შემოდიოდა ანტიგრიპოზული პრეპრატების რეკლამა. ადამიანები შინაგანი რეფერენციის გარეშე, კითხულობენ რა სიმპტომებს, უკვე მზად არიან მათთვის, განეწყობიან მათზე, და აი ისიც – ავადმყოფობაც გაჩნდა! შინაგანი თავისუფლება, რა თქმა უნდა გარკვეულ ჩარჩოებს გულისხმობს. გახსოვთ, ცხოვრების ძირითადი წესი, რომლებსაც ჰიპები ქადაგებდნენ წინა საუკუნის სამოცდაათიან წლებში? «აკეთე რაც მოგწონს, ისე, რომ სხვას არ შეუშალო ხელი». ჩემი აზრით ძალიან სწორი აზრია. ბავშვს უნდა ავუხსნათ, რომ მისი თავისუფლება იქ მთავრდება, სადაც სხვა ადამიანის თავისუფლება იწყება. — ახლა ძალიან მოდაშია ბავშვის აღზრდის ტიბეტური მოდელი, რომელიც ამბობს, რომ ხუთ წლამდე ისე უნდა მოვეპყროთ მას, როგორც მეფეს, ხუთიდან ათამდე – როგორც მონას, ხოლოდ ათის შემდეგ – როგორც თანასწორს. დროის საზღვრები შესაძლოა მერყეობდეს, მაგრამ იდეა გასაგებია. რას ფიქრობთ ამაზე? — აქ უნდა გვესმოდეს, რომ ზოგიერთ საკითხში ბავშვს უბრალოდ არ გააჩნია ბაზა, რომელზე დაყრდნობითაც შეძლებს გადაწყვეტილების მიღებას. ამიტომ უნდა დავსვათ კითხვა: სანამ ყველაფრის ნებას მისცემთ, განიხილეთ, რა არის სწორი და რა – არასწორი? გაითამაშეთ სიტუაციები, მოუყევით ამა თუ იმ ქმედების შედეგების შესახებ? ამ ბაზის გარეშე შინაგანი თავისუფლება სწორედაც რომ თავნებობაში გადაიზრდება. სინამდვილეში ეს დიდი პრობლემაა. მშობლები ხშირად საუბრობენ ბავშვებთან ურთიერთობის პრობლემებზე, და ამასთან თავად არ ელაპარაკებიან მათ! ამ მხრივ ჩემი პოზიცია მკაფიოა: ბავშვს თანასწორივით უნდა ელაპარაკო, უწი-პუწის გარეშე ცხოვრების პირველივე წუთებიდან. და არ მომიყვეთ, რომ უწი-პუწი – სინაზის გამოვლინებაა. იცით, როგორ ხვდებიან ბავშვები, რომ ისინი უყვართ? ერთადერთი მეთოდით – თვალებით. ახლა კი შეკითხვა მშობლებთან: რამდენად ხშირად ურთიერთობთ ბავშვთან ისე, რომ თვალებში სიყვარულით უყურებთ? ურთიერთობის უმეტესი ნაწილი ასე გამოიყურება: ბავშვი რაღაცას ბუტბუტებს, ჩვენ კი ზურგიდან ვპასუხობთ მას. ამასთან ფიზიკურად სხვადასხვა დონეზე ვიმყოფებით: ჩვენ ზემოთ, ბავშვი – ქვემოთ. რა თანასწორობაზე და ურთიერთგაგებაზეა საუბარი? რატომ გიკვირთ, რომ ბოლოს და ბოლოს ბავშვს აღარ ესმის თქვენი? განვაგრძოთ. მოდით დავფიქრდეთ: როდის უყურებს მშობლების უმეტესობა ბავშვს თვალებში? სწორია – როცა ლანძღავს და ანამუსებს. აი, შენ ეს დააშავე, ახლა თვალებში მიყურე. ურთიერთობის ყველაზე მნიშვნელოვანი არხი დათრგუნვის ინსტრუმენტად იქცევა. ლოგიკურია, რომ ამის შემდეგ ყველგან ვხედავ ადამიანებს, რომლებიც ცდილობენ, რომ თვალებით არ «შეგხვდნენ». ეს ბავშვობიდან მოდის! არხი გადაკეტილია, უფრო მეტიც – შექმნილია ნეგატიური ღუზა: «თუ თვალებში მიყურებენ, ე.ი. ახლა დამანამუსებენ». თუ ბავშვს სჯით – შებრუნდით მაინც. ტყუილად არ აყენებდნენ ადრე კუთხეში. ახლა კი პრაქტიკული რჩევა. როგორ იქმნება საფუძველი, რომ ბავშვმა გადაწყვეტილება მიიღოს? იგი კითხვას სვამს, თქვენ კი მისი თვალების დონემდე ეშვებით (ან მაგიდაზე სვამთ მას) და თანასწორ დიალოგს იწყებთ. როცა დისპანსერში ფსიქოთერაპევტად ვმუშაობდი, ჩემთან ძალიან ხშირად მოჰყავდათ ენაბლუ ბავშვები. 80% შემთხვევებში დახმარება ფაქტიურად ასეთივე მარტივი რჩევით შემეძლო. როგორც კი ბავშვმა მოგმართათ, მიატოვეთ ყველაფერი და მოუსმინეთ ყურადღებით: ამ მომენტში თქვენთვის სხვა არაფერი არსებობს! ენაბლუობის მიზეზი ყველაზე ხშირად შიში კი არაა, როგორც ამას ამბობენ „ბაბკები“, რომლებსაც ფულის შოვნა სურთ, არამედ ბავშვის დაუკმაყოფილებლობა ურთიერთობაში. მას სურს, რომ აზრი მიიტანოს მშობლამდე, კითხვა დასვას, მას კი არ უსმენენ. ან უსმენენ, მაგრამ მონოლოგის მხოლოდ დასაწყისს (რაც კიდევ უფრო ხშირად ხდება). და აი, ბავშვი, ცდილობს რა მოასწროს აზრის გამოთქმა, უფრო სწრაფად ლაპარაკობს, მაგრამ მისი სამეტყველო აპარატი ჯერ კიდევ არაა ბოლომდე ფორმირებული, და ასე ეწყება ენის დაბმა. შემდეგ კი წრეზე მიდის, ბავშვს ენა ებმება, უფრო ნელა ლაპარაკობს, მშობლები კიდევ უფრო ნაკლებად უსმენენ და ა.შ. ასე რომ, უმეტეს შემთხვევაში მშობლები, რომლებსაც ჰყოფნიდათ სიბრძნე და მოთმინება ამ მარტივი პირობის შესასრულებლად, პრობლემას მაქსიმუმ ერთ თვეში ხსნიდნენ. ბავშვები არ ბოდავენ სისულელეებს, ისინი ბრძენები არიან, და მე დაჟინებით გირჩევთ, რომ ყურადღებით მოუსმინოთ მათ. რა სიყვარულზეა ლაპარაკი, როცა მის შეხედულებას, მის აზრებს, მის სამყაროს არ ვცემთ პატივს? დაე, მოგვეჩვენოს, რომ ყველაფერი, რასაც ბავშვი გვეკითხება, – ბანალურია, გახსოვდეთ, რომ მისთვის სამყარო – აღმოჩენათა რიგია. ნუ გააკეთებთ მთავარ აქცენტს «სწავლებაზე», მოახდინეთ საკუთარი ძალების კონცენტრაცია «მოსმენაზე». — ბავშვის ქცევაში რა ნიშნები უნდა იყოს მშობლისთვის საგანგაშო? — ნებისმიერი. მე მაშინებს, რომ ჩვენს განათლებულ საუკუნეში ბევრი მშობელი თვლის, რომ ნერვული ტიკი, ენურეზი და ენაბლუობა – ესაა ავადმყოფობები, რომლებსაც არანაირი კავშირი არ აქვთ ბავშვის ფსიქოლოგიურ ჯანმრთელობასთან. მე კი დარწმუნებული ვარ, რომ ბავშვის ნებისმიერი ავადმყოფობა – საბაბია, რომ დავსვათ კითხვები: «რას ვაკეთებ არასწორად? რა ხდება ჩვენს ურთიერთობებში? » შემთხვევათა დიდ უმრავლესობაში ბავშვები ძალიან ჯანმრთელი და ძლიერი არსებები არიან, რომლებიც «ავადმყოფობისკენ მიდიან» პირველ რიგში ფსიქოლოგიური პრობლემების გამო. რა თქმა უნდა, საგანგაშო სიმპტომებს განეკუთვნება ასევე ნებისმიერი ქცევითი გადახრა, რომელიც საზოგადოებაში აღიარებულ ნორმებს სცდება. მოკლედ, თუკი რაღაც უბრალოდ არ მოგწონს ბავშვში, უკვე ჯობია, რომ ფსიქოთერაპევტთან ან ფსიქოლოგთან მიხვიდე და სიტუაციაში გაერკვიო. — უმეტესწილად, გამოდის, რომ სპეციალისტებთან დროა უკვე ყველა მშობელი მივიდეს? — დიახ. და ყველაფერი იმიტომ, რომ ქვეყანაში არაა სწორი აღზრდის ინსტიტუტი, ჩვენ არ გვასწავლიან, როგორ ვიყოთ მშობლები. ამიტომ ყველა «ხინჯს», რომელიც ჩვენს მშობლებთან ურთიერთობაში გვქონდა, ვაპროეცირებთ ჩვენს ბავშვებზე, და კიდევ საკუთარსაც ვუმატებთ. ამასთან, უმეტესობა შემთხვევებში ფსიქიატრთან მუშაობა სწორედ მშობლებს სჭირდებათ, და არა ბავშვებს. ბავშვთა და მოზარდთა ფსიქიატრიულ დისპანსერში მრავალწლიანი მუშაობის მანძილზე იშვიათად მქონია შემთხვევები, როცა მართლა საჭირო იყო მიზანმიმართულად ბავშვთან მუშაობა. უფრო ხშირად საკმარისი იყო მშობელთა ქცევის კორექტირება. ბავშვი – ეს ნათურაა, ინდიკატორი იმისა, რომ ოჯახში რაღაც რიგზე ვერაა. მის მკურნალობას აზრი არ აქვს, სანამ პირობები ოჯახში არ შეიცვლება. წინააღმდეგ შემთხვევაში იმ ტექსტივით გამოდის, რომელიც კომპიუტერში ავკრიფე, დავბეჭდე და შეცდომები აღმოვაჩინე. ნაცვლად იმისა, რომ ეს შეცდომები ჩამესწორებინა, მანიაკალური სიჯიუტით ვაგრძელებდი პრინტერით ახალი და ახალი ასლების ამობეჭდვას იმ იმედით, რომ ეს სიტუაციას გამოასწორებდა... — შეუძლია თუ რა მშობელს, რომ თავის ქცევებს მიუკერძოებლად შეხედოს და დამოუკიდებლად შეცვალოს რაღაც? — არა, რა თქმა უნდა. სისტემა თავისით ვერ შეცვლის საკუთარ თავს, მას მხოლოდ საზღვრების მიღმა გასვლით ცვლიან. იდეალური გადაწყვეტილებაა – სპეციალისტთან მუშაობა. როგორც ვარიანტი: მიმართეთ რჩევისთვის ადამიანს, რომელიც თქვენს ნდობას იმსახურებს, და რომელიც წარმატებულია საკუთარ შვილებთან ურთიერთობაში. — რამდენად გვეხმარება სკოლა და საბავშვო ბაღი ბავშვების აღზრდაში? — არანაირად არ გვეხმარება. ჩვენ, მშობლები, უკვე დიდი ხანია დავიბენით და დაგვავიწყდა ორი მარტივი რამ. სკოლა და ბაღი – ასწავლიან, ოჯახში კი – აღზრდა ხდება. ეს ორი სფერო არანაირად არ უნდა გადაიკვეთოს. და პირადად მე ვთვლი, რომ სკოლას არანაირი უფლება არ აქვს – აღზარდოს თქვენი ბავშვი, თქვენ კი მის საშინაო დავალებებს არ უნდა ასრულებდეთ. როცა მშობელთა კრებაზე ამიხსნეს, თუ როგორ უნდა შემევსო ესა თუ ის რვეული, მე გამიკვირდა: «და მე რატომ მიყვებით ამ ყველაფერს? ჩემს ვაჟს აუხსენით: ისაა მოსწავლე». მე გამოვეყავი სწავლების პროცესს, და როგორც პრაქტიკამ აჩვენა, ეს ძალიან სასარგებლოა. მასწავლებლები თავიდან შოკირებულნი იყვნენ მსგავსი პოზიციით, მაგრამ ძალიან მალე მიხვდნენ, რომ მე ურყევი ვარ, და საერთო ენა გამოვნახეთ. მე არ ვამბობ, რომ სრულიად გულგრილი ვარ იმის მიმართ, თუ რას აკეთებს ბავშვი სკოლაში. თუ მთხოვს, რომ საშინაო დავალებაში დავეხმარო, ყველაფერს გავაკეთებ, რაც შემიძლია. მაგრამ მხოლოდ ამ შემთხვევაში. მე არ ვამოწმებ დღიურებს, თავის დროზე ვასწავლე უფროს შვილს, როგორ გაეყალბებინა ჩემი ხელმოწერა, და ამის გამო პრობლემები არ შეგვქმნია. არა ის, რომ მოტყუება ვასწავლე, უბრალოდ ავუხსენი, რომ თანამედროვე სამყაროში არის პირობითობები, რომლებიც იძულებულნი ვართ შევასრულოთ, რა იდიოტურიც არ უნდა იყვნენ ისინი. საერთოდ, ვთვლი, რომ თუ მშობელთა კრებებზე ივლი, მხოლოდ ბავშვთან ერთად უნდა იარო. ეს ხომ მისი სწავლებაა, მისი ცხოვრებაა, მისი პრობლმებია. როგორ შეიძლება მათი განხილვა იმის გარეშე, ვისთვისაც ეს ყველაზე მნიშვნელოვანია? სკოლა და საბავშვო ბაღი, გარდა განათლებისა, ნაწილობრივ კიდევ მხოლოდ ერთ ფუნქციას ასრულებენ – ბავშვის სოციალიზაციის. იგი იძლევა მოდელებს, თუ როგორ ვიურთიერთოთ სხვა ადამიანებთან, საზოგადოებასთან, ავტორიტეტებთან. იმ მოდელებს, რომლებიც ჩვენი განათლების დაწესებულებებში ეწყობა, ჯანმრთელად და ნორმალურად მე არ ვთვლი. ამიტომ კომპრომისებს სკოლასთან დაკავშირებით, მაქსიმუმ ფორმალური ხასიათი უნდა ჰქონდეთ. — მშობლებს ძალიან ეშინიათ, რომ მათი შვილი ცუდ წრეში მოხვდება, და როგორც შედეგი – კრიმინალი და ნარკოტიკები. არის თუ არა პრაქტიკული რჩევები, რომლებიც რისკებს შეამცირებენ? — თუკი ასეთი კითხვები ჩნდება, ე.ი. უკვე დაპრესეთ თქვენი ბავშვი, ბოლომდე დათრგუნეთ მისი პიროვნება. გაიხსენეთ, რაზე ვსაუბრობდით: თუკი საკუთარ ბავშვში შინაგან რეფერენციას აღზრდით, მაშინ ნებისმიერ კომპანიაში იგი ლიდერი იქნება, და საფრთხე იმასთან დაკავშირებით, რომ ვინმე მასზე ზეგავლენას მოახდენს, საერთოდ აღარ გაჩნდება. თუკი შინაგანი რეფერენცია არ არის, ერთადერთი, რაც შემიძლია შემოგთავაზოთ – ესაა ტრენინგები პროფესიონალებთან. თქვენ უნდა ისწავლოთ, თუ როგორ გადასცეთ ბავშვს პასუხისმგებლობა საკუთარ ცხოვრებაზე, მაშინ, ჩემი გამოცდილებით. ყველაფერი მოგვარდება: თქვენი ვაჟი ან ქალიშვილი შედეგებზე დაიწყებს ფიქრს, და ამ შემთხვევაში ისინი, როგორც წესი მიდიან ხოლმე ცუდი საზოგადოებიდან. და გახსოვდეთ, რომ ნარკოტიკები ბავშის ცხოვრებაში მაშინ ჩნდება, როდესაც ოჯახში არაა ურთიერთპატივისცემა და ვხვდებით ტოტალური კონტროლის მცდელობას მშობლების მხრიდან. ისინი, ვინც ნარკოტიკებს ყიდიან, მიზანმიმართულად ეძებენ ასეთ პრობლემურ მოზარდებს და «თავისუფლებას» სთავაზობენ მათ. ნარკომანთა წრეში და სექტებში როგორ იტყუებენ? ადამიანს ეუბნებიან: «აქ ისეთად მიგიღებენ, როგორიც ხარ». წარმოგიდგენიათ, როგორ საშინლად ჟღერს ეს მშობლებისთვის? ანუ ისინი თავიანთ ბავშვს ასე არ აღიქვამენ? გამოდის, რომ სწორედ ასეა. ვიღაცისთვის სიახლე იქნება, რომ ხუთი წლის შემდეგ ბავშვი ფორმირებულია და მის ხასიათზე ზემოქმედება გაცილებით უფრო ნაკლებად შეგვიძლია. რა გავაკეთოთ? პირველ რიგში, სრულიად უსარგებლოა დანაშაულის გრძნობის განცდა გაშვებული შესაძლებლობების გამო. მიიღეთ სიტუაცია ფილოსოფიურად, მე ვიტყოდი კარმულადაც კი: ყველაფერი, რისი გაკეთებაც შეგეძლოთ, გაკეთეთ. ახლა კი გადაეცით თქვენს შვილებს პასუხისმგებლობა საკუთარ ცხოვრებაზე. გააკეთეთ ეს ეტაპობრივად, თუ უცებ გეშინიათ. ანუ, თუ გადაეცით პასუხისმგებლობა ჭურჭლის გარეცხვაზე, მის თეფშებს და ჭიქებს საერთოდ აღარ რეცხავთ. თუ გადაეცით პასუხისმგებლობა ოთახის დალაგებაზე, უკვე აღარასოდეს იხედებით მის ოთახში მოუწესრიგებლობის აღმოსაჩენად და არასოდეს არ ახსენებთ, რომ უნდა დაალაგოს. თავიდან ოთახში ქაოსი იქნება, დამიჯერეთ. თავიდან შეგამოწმებენ, რამდენად გულწრფელად გადაეცით პასუხისმგებლობა? და როცა მიხვდებიან, რომ ყველაფერი სერიოზულადაა (ეს დრო ჩვეულებრივ ორი კვირიდან ორ თვემდე გრძელდება), ბავშვი მიიღებს გადაწყვეტილებას, თუ როგორ იცხოვროს შემდგომში. თუკი მთელი დანარჩენი სახლი სუფთადაა, და ჭურჭელი გარეცხილია, პრაქტიკულად ასპროცენტიანი ალბათობით შემიძლია ვამტკიცო, რომ ბავშვის ოთახშიც რომელიღაც საოცარ დღეს უკეთესობისკენ ცვლილებებს იხილავთ. შესაძლოა ეს სხვა წესრიგი იყოს, და არ ჰგავდეს თქვენს წესრიგს. ეს მისი წესრიგი იქნება, და იგი იქ კომფორტულად იგრძნობს თავს. მაგრამ ჩვენც ხომ ამას ვცდილობთ?


source: wikipedia

text: მ, ⴋ, Ⴋ, Მ (მანი) — ქართული ანბანის მეთორმეტე (ძველ ქართულში — მეცამეტე) ასო. შეესაბამება ბაგისმიერ მჟღერ ხშულ ცხვირისმიერ თანხმოვანს. ძველ ქართულ სათვალავში აღნიშნავდა რიცხვ ორმოცს (40). მოხაზულობა მ-ს მოხაზულობა ასომთავრულში წრისა და ხაზების კომბინაციაა. მ ნუსხურში მარჯვნივ გადახრილია. მხედრულში იგი ერთიან, მომრგვალებულ კონტურს იძენს. ნუსხურსა და მხედრულში იგი ზედა სამ ხაზში იწერება. კოდების ცხრილი ბრაილი სხვა მნიშვნელობები მ — სიგრძის ერთეულის „მეტრის“ შემოკლება. მ — ჯერადობის თავსართის „მეგას“ შემოკლება სხვადასხვა ერთეულებში: მბ (მეგაბაიტი), მვტ (მეგავატი) და სხვა. მ — წილობითი თავსართის „მილის“ შემოკლება სხვადასხვა ერთეულებში: მმ (მილიმეტრი) და სხვა. ლიტერატურა რესურსები ინტერნეტში Graphemica (მ) Graphemica (ⴋ) Graphemica (Ⴋ) სქოლიო ქართული ასოები


ბულგარეთი ბულგარეთი (ბულგ. Бълrapия), ოფიციალური სახელი ბულგარეთის რესპუბლიკა (Peпyблиka Бълrapия) — სახელმწიფო ბალკანეთის ნახევარკუნძულზე, სამხრეთ-აღმოსავლეთ ევროპაში. ბულგარეთს ესაზღვრება ხუთი სახელმწიფო: რუმინეთი ჩრდილოეთიდან (საზღვრის დიდი ნაწილი მდინარე დუნაის მიუყვება), სერბეთი და მაკედონია დასავლეთიდან, საბერძნეთი და თურქეთი კი სამხრეთიდან. შავი ზღვა მდებარეობს ქვეყნის აღმოსავლეთით. ბულგარეთის ტერიტორიის ფართობი შეადგენს 110 994 კვადრატული კილომეტრს და ამ მაჩვენებლით მას ევროპაში მე–16 ადგილი უკავია. ქვეყანაში არის რამდენიმე განსაკუთრებით მაღალი მთათა სისტემა, ესენია სტარა-პლანინას (ბალკანეთის) და როდოპების მთათა სისტემა. ბულგარეთშია ბალკანეთის ნახევარკუნძულის უმაღლესი მთის მასივი რილა, ასევე ბალკანეთის უმაღლესი მწვერვალი მუსალა. ამის საპირისპიროდ, დუნაის დაბლობი ჩრდილოეთით და ზემო თრაკიის პლატო წარმოადგენს ბულგარეთის ყველაზე დაბალ წერტილს, აქვე მდებარეობს ქვეყნის ყველაზე ნაყოფიერი ტერიტორიებიც. ბულგარეთში შავი ზღვის სანაპირო ზოლის სიგრძე 378 კილომეტრს შეადგენს. ბულგარული სახელმწიფოს წარმოშობისა და ჩამოყალიბების პროცესი ჩვენი წელთაღრიცხვის VII საუკუნიდან იწყება. ყველა ბულგარულ სუბიექტს, რომელიც მოგვიანებით გაჩნდა, გააჩნდა საერთო ტრადიცია და ფესვები. ამ პერიოდში ბალკანეთის ნახევარკუნძულზე დაწინაურდა ბულგარეთის პირველი იმპერია (632/681 – 1018).[6] საუკუნეების შემდეგ, ქვეყანაში წარმოიშვა ბულგარეთის მეორე იმპერია (1185 – 1396/1422), უკვე მოგვიანებით ეს ტერიტორია ოსმალეთის იმპერიის შემადგენლობაში მოექცა, ბულგარეთი ოსმალეთის შემადგენლობაში ხუთი საუკუნე დარჩა. რუსეთ-ოსმალეთის 1877–1878 წლების ომმა ბულგარეთის ტერიტორიაზე კონსტიტუციურ მონარქიული სახელმწიფოს შექმნა განაპირობა, სანა-სტეფანოს ზავით აქ დაარსდა ბულგარეთის მესამე სახელმწიფო. 1908 წელს ბულგარეთმა ისარგებლა ოსმალეთში შექმნილი სოციალური არეულობით და სრული დამოუკიდებლობა გამოაცხადა. ქვეყნის დედაქალაქი გახდა ველიკო-ტირნოვო.[7] 1945 წელს, მეორე მსოფლიო ომის შემდეგ, ბულგარეთი კომუნისტური სახელმწიფო გახდა და ის წარმოადგენდა სოციალისტური ბანაკის წევრ ქვეყანას. ბულგარეთს 34 წლის განმავლობაში მართავდა თეოდორ ჟივკოვი (1954-1989). 1989 წლის რევოლუციის შემდეგ ქვეყანაში კომუნისტები დამარცხდნენ. ბულგარეთი გაწევრიანებულია ევროკავშირში, ნატოში, გაეროში და მსოფლიო სავაჭრო ორგანიზაციაში. 2006 წლის მონაცემებით, ამ სახელმწიფოს ადამიანის განვითარების ინდექსის მიხედვით მსოფლიოში 61-ე ადგილი უკავია. სექციების სია სახელწოდება[რედაქტირება | წყაროს რედაქტირება] - ოფიციალური: ბულგარეთის რესპუბლიკა. - ეროვნული: Бълrapия, Peпyблиka Бълrapия. - ეტიმოლოგია: წარმოსდგება ეთნონიმ „ბულგარისაგან“. სიტყვა Bulg თურქულ ენაზე „შერეულს“ ნიშნავს. გეოგრაფია[რედაქტირება | წყაროს რედაქტირება] ქვეყანა აღმოსავლეთ ევროპაში, მდებარეობს ბალკანეთის ნახევარკუნძულზე. მისი მოსაზღვრე სახელმწიფოებია: რუმინეთი, თურქეთი, საბერძნეთი, მაკედონია, სერბეთი. - ფართობი - 110.910 კვ.კმ. - ბუნება - ტერიტორიის დიდი ნაწილი ბალკანეთის მთიანეთს და როდოპის მთებს უჭირავს, უმაღლესი წერტილი მთა მუსალა 2.925 მ. სახელმწიფო[რედაქტირება | წყაროს რედაქტირება] - სახელმწიფო სისტემა : საპარლამენტო წარმომადგენლობითი რესპუბლიკა. - სახელმწიფოს მეთაური : პრეზიდენტი როსენ პლევნელიევი. - მთავრობის მეთაური : პრემიერ-მინისტრი პლამენ ორეშარსკი. - საკანონმდებლო ორგანო : ერთპალატიანი სახალხო კრება (240 წევრი). - ადმინისტრაციული დაყოფა : 8 ოლქი და დედაქალაქი - სოფია. დემოგრაფია[რედაქტირება | წყაროს რედაქტირება] - მოსახლეობა - 7.6 ათასი (2010), მათ შორის ბულგარელები 84%, თურქები 9%, ბოშები 4%. - სახელმწიფო ენა : ბულგარული. - რელიგია - მართლმადიდებელი ქრისტიანობა. - დედაქალაქი - სოფია (1,204,685 - 2011). - ქალაქები - პლოვდივი (338,153 - 2011), ვარნა (334,870 - 2011), ბურგასი (200,271 - 2011), რუსე (149,642 - 2011), სტარა-ზაგორა (138,272 - 2011). ეკონომიკა[რედაქტირება | წყაროს რედაქტირება] - რესურსები - ბოქსიტები, სპილენძი, ტყვია, თუთია, ქვანახშირი, საშენი ხე-ტყე. - ექსპორტი - მანქანათმშენებლობის პროდუქცია, კვების პროდუქტები, ღვინო, თამბაქო, ტექსტილი. - ეროვნული შემოსავალი ერთ სულზე - 1.790 $. - ვალუტა – ბულგარული ლევი (BGL). ისტორია[რედაქტირება | წყაროს რედაქტირება] ბულგარეთში პირველი ადამიანების დასახლება იწყება ძველი წელთაღრიცხვის 44 000 წლიდან. რეგიონში პირველი ცივილიზაცია ძვ. წ. აღ. 500 წელს შექმნეს თრაკიელებმა. პირველი ბულგარული სამეფო ჩამოაყალიბა ასპარუხმა 681 წელს. 1396 წელს ბულგარეთი მოექცა ოსმალეთის იმპერიაში, რომლის შემადგენლობაშიც შედიოდა 500 წელი. ბულგარეთი თურქებისაგან დამოუკიდებელი ბერლინის 1878 წლის ხელშეკრულებით გახდა წელს. საბჭოთა ჯარები შევიდნენ ოკუპირებულ ბულგარეთში 1944 წელს, მონარქია დაეცა და დამყარდა კომუნისტური ორიენტაციის სახალხო რესპუბლიკა. პირველი დემოკრატიული არჩევნები ჩატარდა 1987 წელს. 1991 წელს მიღებულ იქნა ახალი კონსტიტუცია. პირველი არაკომუნისტური მთავრობა ჩამოაყალიბა ფილიპ დიმიტროვმა. 90-იანი წლების პირველ ნახევარში გრძელდებოდა პოლიტიკური არასტაბილურობა და გაფიცვები. კომუნისტები დიდ გავლენას ინარჩუნებდნენ, რომლებმაც თავიანთ პარტიას სოციალისტური უწოდეს. რეფორმების პროცესი რთულად მიმდინარეობდა. 2001 წლის საპარლამენტო არჩევნებში გაიმარჯვა ყოფილმა მეფემ სიმეონ მე-2-მ, რომელიც ემიგრაციიდან დაბრუნდა 2002 წლის ნოემბერში ბულგარეთმა მიწვევა მიიღო ნატოში გაწევრიანებისათვის. ბულგარეთი ნატოს წევრი 2004 წელს, ხოლო ევროპის კავშირის წევრი 2007 წელს გახდა. მემკვიდრეობა[რედაქტირება | წყაროს რედაქტირება] - სოფია - წმ. სოფიის (VI ს.), ალექსანდრე ნეველის (XIX ს.), ბოიანას (XIII ს.) ტაძრები, არქეოლოგიური მუზეუმი; - კაზანლაკისა და სვეჩტარის თრაკიული სამარხები; - მადარა ჰორსემანი; - ნესებარი - ძველი ქალაქი (V ს.); - პირინის ეროვნული პარკი; - რილას მონასტერი (XIX ს.); - სრებარნას ნაკრძალი; - ბაჩკოვო - პეტრიწონის მონასტერი; - რუსულ-ბულგარული მეგობრობის მონუმენტი შიპკის უღელტეხილზე (XIX ს.). ცნობილი ბულგარელები[რედაქტირება | წყაროს რედაქტირება] - მწერალი - ივან ვაზოვი; - მომღერლები - ლილი ივანოვა; - სპორტსმენები : ხრისტო სტოიჩკოვი (ფეხბურთი), მაგდალენა მალეევა (ჩოგბურთი); - პოლიტიკოსები - ხრისტო ბოტევი, გიორგი დიმიტროვი, ტოდორ ჟივკოვი; - სხვები - ვანგა (ნათელმხილველი). რესურსები ინტერნეტში[რედაქტირება | წყაროს რედაქტირება] - Bulgaria at UCB Libraries GovPubs. - ბულგარეთი საიტზე Open Directory Project - ვიკიმედია-ატლასი: ბულგარეთი — გეოგრაფიული და ისტორიული რუკები - Bulgaria Profile from Balkan Insight - President of The Republic of Bulgaria სქოლიო[რედაქტირება | წყაროს რედაქტირება] - ↑ 2011 წლის აღწერა, გვ. 4. - ↑ შეცდომა ციტირებაში არასწორი ტეგი ; სქოლიოსათვის 2011_.E1.83.AC.E1.83.9A.E1.83.98.E1.83.A1_.E1.83.90.E1.83.A6.E1.83.AC.E1.83.94.E1.83.A0.E1.83.90.2C_.E1.83.92.E1.83.95._3არ არის მითითებული ტექსტი; $2 - ↑ 3.0 3.1 3.2 3.3 შეცდომა ციტირებაში არასწორი ტეგი ; სქოლიოსათვის imf2არ არის მითითებული ტექსტი; $2 - ↑ Gini coefficient of equivalised disposable income (source: SILC). Eurostat Data Explorer. წაკითხვის თარიღი: 13 August 2013. - ↑ Human Development Report 2014 – "Sustaining Human Progress: Reducing Vulnerabilities and Building Resilience". HDRO (Human Development Report Office) United Nations Development Programme. წაკითხვის თარიღი: 25 July 2014. - ↑ Human Resource Development Centre. Bulgaria in the European Union (PDF) pp. 20. EuroGuidance. ციტატა: „[..] Bulgaria, the cultural center of the medieval Slavs[...]“ წაკითხვის თარიღი: 2010-04-26. - ↑ Crampton, R.J., Bulgaria, 2007, pp.174, Oxford University Press


ნეტგაზეთი | სააპელაციო: დავით სარალიძე გ.ჯ-მ დაუდგენელ პირთან ერთად მოკლა სააპელაციო: დავით სარალიძე გ.ჯ-მ დაუდგენელ პირთან ერთად მოკლა – Netgazeti სააპელაციო სასამართლომმ ნაწილობრივ შეცვალა თბილისის საქალაქო სასამართლოს განაჩენი და დაადგინა, რომ გ.ჯ-მ, რომელსაც პირველი ინსტანციის გადაწყვეტილებით მსჯავრი დავით სარალიძის მკვლელობის მცდელობაში დაედო, არასრულწლოვანი ჯგუფურად, დაუდგენელ პირთან ერთად მოკლა. მას სააპელაციო სასამართლომ სასჯელის სახით 11 წლით და 3 თვით თავისუფლების აღკვეთა მიუსაჯა. რაც შეეხება მეორე მოკლულს, ლევან დადუნაშვილს, მის მკვლელობაში ბრალდებულ გ.ბ-ს სააპელაციომ ბრალის კვალიფიკაცია უცვლელად დაუტოვა, თუმცა გაუზარდა სასჯელის ოდენობა და 11 წლით და 3 თვით პატიმრობა მიუსაჯა. თბილისის საქალაქო სასამართლოს განაჩენის მიხედვით, ხორავას ქუჩაზე მოკლული ლევან დადუნაშვილის მკვლელობის საქმეზე ბრალდებულ გ.ბ-ს ბრალად წინასწარი შეცნობით არასრულწლოვან ლევან დადუნაშვილის განზრახ მკვლელობა დაუმტკიცდა და სასჯელის სახით სასამართლომ 14 წლით თავისუფლების აღკვეთა განუსაზღვრა, არასრულწლოვანთა მართლმსაჯულების კოდექსის შესაბამისად, დანიშნული თავისუფლების აღკვეთის ვადა შეუმცირდა 1⁄4 -ით და საბოლოოდ განესაზღვრა თავისუფლების აღკვეთა 10 წლისა და 6 თვის ვადით. რაც შეეხება მეორე მოკლულს, დავით სარალიძეს, მისი მკვლელობის საქმეზე მოსამართლემ გ.ჯ-ს ბრალი მკვლელობის მცდელობიდან ჯგუფურ მკვლელობაზე გადააკვალიფიცირა. გ.ჯ-ს სასჯელის ზომად 13 წლით თავისუფლების აღკვეთა განესაზღვრა, არასრულწლოვანთა მართლმსაჯულების კოდექსის შესაბამისად, დანიშნული თავისუფლების აღკვეთის ვადა შემცირდა 1⁄4 -ით და საბოლოოდ განესაზღვრა თავისუფლების აღკვეთა 9 წლისა და 9 თვის ვადით. შესაბამისად, უცნობი დარჩა, გ.ჯ-ს გარდა კიდევ ვინ მონაწილეობდა სარალიძის მკვლელობაში. პროკურატურის მიხედვით, სარალიძის მკვლელობის მეორე ფიგურანტი გ.ბ. იყო, თუმცა სასამართლომ ეს ვერსია არ გაიზიარა. სააპელაციო სასამართლოს განცხადებით, მეორე დამნაშავის დადგენა გამოძიების პრეროგრატივაა. ← ინტერესთა კონფლიქტის პრობლემა არ დგას – კობახიძე თადუმაძის კანდიდატურაზე “ბრძოლა გრძელდება” – სარალიძე სააპელაციოს განაჩენის შემდეგ → Archives Select Month November 2019 (429) October 2019 (1017) September 2019 (801) August 2019 (717) July 2019 (1032) June 2019 (1139) May 2019 (1062) April 2019 (929) March 2019 (970) February 2019 (860) January 2019 (611) December 2018 (823) November 2018 (845) October 2018 (955) September 2018 (711) August 2018 (595) July 2018 (797) June 2018 (816) May 2018 (940) April 2018 (784) March 2018 (777) February 2018 (698) January 2018 (499) December 2017 (702) November 2017 (799) October 2017 (727) September 2017 (611) August 2017 (708) July 2017 (662) June 2017 (704) May 2017 (818) April 2017 (630) March 2017 (865) February 2017 (706) January 2017 (519) December 2016 (739) November 2016 (704) October 2016 (725) September 2016 (650) August 2016 (657) July 2016 (677) June 2016 (833) May 2016 (1041) April 2016 (732) March 2016 (792) February 2016 (749) January 2016 (532) December 2015 (625) November 2015 (680) October 2015 (838) September 2015 (626) August 2015 (592) July 2015 (755) June 2015 (954) May 2015 (714) April 2015 (766) March 2015 (725) February 2015 (699) January 2015 (535) December 2014 (667) November 2014 (866) October 2014 (779) September 2014 (696) August 2014 (656) July 2014 (859) June 2014 (814) May 2014 (827) April 2014 (727) March 2014 (771) February 2014 (736) January 2014 (598) December 2013 (783) November 2013 (768) October 2013 (936) September 2013 (859) August 2013 (650) July 2013 (939) June 2013 (861) May 2013 (864) April 2013 (854) March 2013 (680) February 2013 (701) January 2013 (444) December 2012 (738) November 2012 (678) October 2012 (761) September 2012 (740) August 2012 (469) July 2012 (395) June 2012 (397) May 2012 (466) April 2012 (329) March 2012 (490) February 2012 (448) January 2012 (345) December 2011 (430) November 2011 (422) October 2011 (484) September 2011 (174) August 2011 (264) July 2011 (307) June 2011 (150) May 2011 (196) April 2011 (148) March 2011 (298) February 2011 (332) January 2011 (426) December 2010 (433) November 2010 (497) October 2010 (411) September 2010 (213) August 2010 (118) July 2010 (200) June 2010 (132) May 2010 (249) April 2010 (171) March 2010 (74) February 2010 (225) January 2010 (69) December 2009 (1) April 2009 (1) February 2009 (5) January 2009 (2) December 2008 (3)


source: CulturaX

text: "ვინ არიან ყარამანიშვილები, რომ არ ჩნდებიან, ეს საცოდავები" | მარშალპრესი 15:00 თბილისი Home ბოლო სიახლე "ვინ არიან ყარამანიშვილები, რომ არ ჩნდებიან, ეს საცოდავები" "ვინ არიან ყარამანიშვილები, რომ არ ჩნდებიან, ეს საცოდავები" ყოფილი პრემიერ-მინისტრი ბიძინა ივანიშვილი ბიზნესმენი ძმები ყარამანიშვილების ვინაობით ინტერესდება და უკვირს, თუ რატომ არიან ისინი ჩრდილში იმ დროს, როდესაც ნიკა გვარამია ყველაზე მეტად აქტიურობს: "დღეს ვინ არის "რუსთავი 2′′-ის მეპატრონე და რა კავშირი აქვს ამ ტელევიზიასთან ნიკა გვარამიას? ქიბარ ხალვაში იქნება თუ დვალი, მათ ჰქონდათ ამ ტელევიზიასთან კავშირი, მაგრამ რა კავშირშია გვარამია? ვინ არიან ყარამანიშვილები, რომ არ ჩნდებიან, ეს საცოდავები. ვერც კი გამოდიან, რომ დაიცვან. იმიტომ, რომ ფორმალურად ყავთ შეყრილები. ხელისუფლების ვერცერთი ქცევა ვერ ვნახე თქვენ წინააღმდეგ მიმართული, მაგრამ თავად რომ ძალადობს გვარამია, ისტერიკებშია და თეთრის შავად დახატვას ცდილობს, ამას ვხედავ მხოლოდ. ჩემი ნათქვამი იმიტომ კი არაა, რომ მთავრობა წავახალისო, მე ვამბობ ამას, იმიტომ რომ იყოთ ობიექტურები, ისაუბროთ არგუმენტებით და ფაქტებით", – განაცხადა ივანიშვილმა. მისივე თქმით, თუ ტელეკომპანია "რუსთავი 2"-ის დირექტორი ნიკა გვარამია ამბობს, რომ მას უთვალთვალებენ, აღნიშნული უნდა დაამტკიცოს. "სამი წელია, ვაკრიტიკებ "რუსთავი 2′′-ს და სად ნახეთ ძალადობა? არაფერი მსგავსი არ მომხდარა. თუ ნიკა გვარამია ამბობს, რომ უთვალთვალებენ, მან ეს უნდა დაამტკიცოს სასამართლოში და ამისთვის არსებობს კანონი. ნიკა გვარამია რასაც იტყვის, ის კანონი ვერ გახდება. არაფერს არ გამოვრიცხავ. ეს უნდა დამტკიცდეს. რასაც ექსტაზებში შესული გვარამია იტყვის, ვერ გახდება საფუძველი. მან ეს უნდა დაამტკიცოს", – განაცხადა ივანიშვილმა.


სამხრეთის კარიბჭე: გაუქმებული სკოლა-ინტერნატი დაბა ახალდაბის სკოლა-ინტერნატი განათლებისა და მეცნიერების სამინისტროს ექვემდებარებოდა. გაუქმებამდე სკოლა-ინტერნატში როგორც ,,სამხრეთის კარიბჭის” ჟურნალისტს უთხრეს 140 ბავშვი ცხოვრობდა. ,,ღია ტერიტორია ჩავიბარე და შემოვღობე. კარგი ბაზა გვქონდა. დიდი ძალისხმევა გვჭირდებოდა იმისთვის, რომ ბავშვებს ნორმალურ პირობებში ეცხოვრათ,''- ამბობს სკოლა-ინტერნატის ყოფილი დირექტორი თორნიკე სირაძე. მისივე თქმით, როდესაც სკოლა-ინტერნატის დახურვის პროცესი დაიწყო, ისინი განათლებისა და მეცნიერების სამინისტროში დაიბარეს. შეხვედრას საქართველოს პრეზიდენტის მეუღლე სანდრა რულოვსიც ესწრებოდა. ,,განათლებისა და მეცნიერების სამინისტროში შეხვედრისას გვითხრეს, რომ საქართველოში არსებული ბავშვთა სახლების დიდი ნაწილი უნდა დაიხუროსო. ბავშვთა სახლების დახურვა და ბავშვების ქუჩაში გაშვება ხელისუფლების მხრიდან დანაშაულია. როდესაც ბავშვებს აქვთ საცხოვრებლად ყველანაირად კარგი პირობები, რატომ უნდა გაუშვა ისინი ქუჩაში ღვთის ანაბარა?!'', - უკვირს თორნიკე სირაძეს. სკოლა-ინტერნატის დახურვის შემდეგ დადგა საკითხი, რომ იქ არსებული ინვენტარი არ განადგურებულიყო, ამიტომ მერხები, დაფები დაბა ახალდაბის და სოფელ კორტანეთის საჯარო სკოლებს გადაეცა. ავეჯი თბილისის ბავშვთა სახლში წაიღეს. ,,განათლების და მეცნიერების სამინისტროს სკოლა-ინტერნატის დახურვის შემდეგ არაერთხელ მივმართე ყურადღება მიექციათ შენობებისათვის, თუმცა როგორც აღმოჩნდა შენობის ბედი არავის ადარდებდა. დღეისათვის ყველა შენობა გაძარცული და გაპარტახებულია”, - ამბობს სკოლა-ინტერნატის ყოფილი დირექტორი. დაბა ახალდაბის სკოლა-ინტერნატის დახურვის შემდეგ სასულიერო პირებს სურდათ, რომ სკოლა-ინტერნატი საპატრიარქოს დაქვემდებარებაში გადასულიყო, მაგრამ როგორც ირკვევა მათი მცდელობა უშედეგო აღმოჩნდა. დაბა ახალდაბის ტერიტორიული ორგანოს რწმუნებულის მიხეილ რიკაძის განმარტებით, სკოლა-ინტერნატის შენობა განათლებისა და მეცნიერების სამინისტრომ ეკონომიკისა და მდგრადი განვითარების სამინისტროს გადასცა. ბორჯომის საგანმანათლებლო რესურსცენტრის დირექტორის მაია შავიშვილის განმარტებით, დაბა ახალდაბის სკოლა-ინტერნატში საქართველოს სხვადასხვა კუთხიდან ჩამოსული ბავშვები ცხოვრობდნენ. გაგვეგო თუ რომელი რეგიონებიდან იყვნენ ბავშვები ჩამოყვანილი ვერ შევძელით. ,,სკოლა-ინტერნატის გაუქმების გადაწყვეტილება განათლებისა და მეცნიერების სამინისტრომ მიიღო. ბავშვების ნაწილი ბიიოლოგიურ ოჯახებში დაბრუნდნენ და ფულადი კონპენსაციაც მისცეს მათ ოჯახებს, ნაწილი ბავშვებისა კი ტაშისკარის მზრუნველაობა მოკლებულ ბავშვთა სახლში გადაიყვანეს”, - აგვიხსნა მაია შავიშვილმა. ბორჯომის საგანმანათლებლო რესურსცენტრის დირექტორი პირად საუბარში ვერ ასახელებს სკოლა-ინტერნატში მცხოვრები ბავშვების ზუსტ რაოდენობასაც. ის ასევე არ ფლობს ინფორმაციას სკოლა-ინტერნატის დახურვის შემდეგ რამდენი ბავშვი გადაიყვანეს ბიოლოგიურ ოჯახში და რამდენი ტაშისკრის ბავშვთა სახლში.


სიმბოლო სიმბოლო (ბერძნ. σύuBoλov „ნიშანი“) — გრძნობად-აღქმადი ობიექტი, რომელსაც შეთანადებული აქვს ნებისმიერი ბუნების სხვა ობიექტი, როგორც მისი მნიშვნელობა. არ არის აუცილებელი, რომ სიმბოლო ჰგავდეს თავის მნიშვნელობას. სიმბოლოს მნიშვნელობა შეიძლება იყოს როგორც ფიზიკური საგანი ან მოვლენა, ისე აზროვნებისეული ობიექტი — საგანთა თვისება, საგნობრივი ვითარება. სიმბოლო აღქმად-მატერიალურ სახეს აძლევს აზროვნების პროცესებს და ამით ქმნის ცოდნის დაგროვებას, შენახვისა და გადაცემის საშუალებას. ზოგჯერ სიმბოლოს იყენებენ „პირობითი ნიშნის“ სინონიმად და განსაზღვრავენ მას, როგორც აშკარა შეთანხმებით შემოღებულ ნიშანს. იხილეთ აგრეთვე [რედაქტირება] ლიტერატურა [რედაქტირება] - ლ. მჭედლიშვილი, მ. ნათაძე, ქართული საბჭოთა ენციკლოპედია, ტ. IX, გვ. 347, თბ., 1985 წელი.


text: რელიგიური შემწყნარებლობის საკითხებზე გამართული კონფერენციის მონაწილეები მაჰმადიანთა მიმართ დამამცირებელ დამოკიდებულებაზე საუბრობდნენ ჩვენს ერთ-ერთ წინა გადაცემაში დაწვრილებით გესაუბრეთ აშშ-ის სახელმწიფო დეპარტამენტის ყოველწლიურ ანგარიშზე მსოფლიოს ქვეყნებში რელიგიური თავისუფლების შესახებ. ამ თემაზე საუბარს დღეს განვაგრძობთ, თუმცა ოდნავ განსხვავებული კუთხით. გასულ კვირაში ბრიუსელში გაიმართა საერთაშორისო კონფერენცია, რომლის თემა რელიგიური შემწყნარებლობა ან, უკეთ, შეუწყნარებლობა გახლდათ. კონფერენცია ეუთოს თაოსნობით მოეწყო და მისი მონაწილეები დასავლეთ ევროპასა და შეერთებულ შტატებში მაჰმადიანთა მიმართ დამამცირებელ დამოკიდებულებაზე საუბრობდნენ, რამაც თავი იჩინა 2001 წლის 11 სექტემბრის ტერორისტული ოპერაციის შემდეგ. როგორც ჩვენი ბრიუსელელი კორესპონდენტი აჰტო ლობიაკასი იუწყება, კონფერენციის მთავარი დასკვნა ასეთი იყო: დასავლეთის სახელმწიფოებს არ გააჩნიათ სტრატეგია იმისა, როგორ უნდა მოაწესრიგონ ურთიერთობები მათსავე ტერიტორიაზე მცხოვრებ მაჰმადიანთა უმცირესობებთან. სტამბოლის ბილჯის უნივერსიტეტის პროფესორი აიჰან კაია ამბობს, რომ რადიკალური ისლამის აღზევებას ორგვარი ინტერპრეტაცია შეიძლება მიეცეს. იგი შეიძლება წარმოვიდგინოთ დასავლეთის სამყაროსთან დაპირისპირების გაღრმავების საშიშროებად ან მის სიმპტომად. კაიას აზრით, დასავლეთის მთავრობათა უმრავლესობა უპირატესობას პირველ ვარიანტს ანიჭებს. სტამბოლელი პროფესორი აღნიშნავს, რომ როგორც გერმანიაში მცხოვრებ თურქ იმიგრანტებს შორის ჩატარებულმა გამოკვლევამ გვიჩვენა, რადიკალური ისლამი ყველაზე ხშირად სტრუქტურული პრობლემების შედეგია. "სტრუქტურულ პრობლემებში" კაია გულისხმობს სიღარიბეს, სამოქალაქო უფლებებისა თუ პრივილეგიების უქონლობას, ქსენოფობიას... [აიჰან კაიას ხმა] "ჩვენ დავასკვენით, რომ ისლამური წინააღმდეგობა პრობლემად იქცევა ისეთ ქვეყნებში, სადაც მუსლიმებს საშუალება არ ეძლევათ, საკუთარი თავი ოფიციალურ პოლიტიკურ დაწესებულებებში წარმოადგინონ, მაგალითად, პარლამენტში." პროფესორ კაიას კრიტიკა ძირითადად საფრანგეთისა და გერმანიისკენ იყრ მიმართული. მისი აზრით, "ანგლო-საქსური" მოდელით მოქმედ ქვეყნებში, კერძოდ, შეერთებულ შტატებსა და დიდ ბრიტანეთში, ამ მხრივ უკეთესი ვითარებაა, რადგან იქ აღიარებენ მაჰმადიანთა უფლებას, ითანამშრომლონ კომუნალურ წარმომადგენლობით ორგანოებში. თუმცა, როგორც კონფერენციის კიდევ ერთი მონაწილე მაჰა ჰუსეინი ამბობს, მაჰმადიანთა მიმართ დამოკიდებულების თვალსაზრისით პრობლემა შეერთებულ შტატებშიც მრავლად არის. მიჩიგანის უნივერსიტეტის სამედიცინო ფაკულტეტის პროფესორი, აშშ-ის მოქალაქე მაჰა ჰუსეინი წარმოშობით ერაყელია. მისი თქმით, მსოფლიოში მცხოვრები მაჰმადიანები ორმაგად იჩაგრებიან. [მაჰა ჰუსეინის ხმა] "ისინი ცხოვრობენ ქვეყნებში, სადაც წართმეული აქვთ ყოველგვარი პოლიტიკური უფლებები, მოკლებული არიან ეკონომიკურ შესაძლებლობებს და მაშინ, როცა მთელი მსოფლიო წინ მიიწევს, მუსლიმური და არაბული ქვეყნები ან ერთ ადგილს ტკეპნიან ან სულაც უკან მიდიან. ასე რომ, როცა ეს ადამიანები ამ მძიმე მდგომარეობიდან თავის დაძვრენას ახერხებენ და შეერთებულ შტატებსა თუ დასავლეთ ევროპაში ჩადიან, რათა საკუთარ ოჯახებს ცხოვრების უკეთესი პირობები შეუქმნან, ისინი აწყდებიან დისკრიმინაციას, შეუწყნარებლობას, უპატივცემულობას." კონფერენციაზე გამოსვლისას მაჰა ჰუსეინმა მძაფრად გააკრიტიკა საფრანგეთის მთავრობის გადაწყვეტილება, სასწავლო დაწესებულებებში თავსაფრების ტარება აეკრძალა მაჰმადიანი გოგონებისა და ქალიშვილებისთვის. მიჩიგანელმა პროფესორმა გაიზიარა კონფერენციის რამდენიმე სხვა მონაწილის მოსაზრება, რომ მაჰმადიანებს დასავლეთში, როგორც წესი, "მეორე ხარისხის" ადამიანებად აღიქვამენ. ხოლო ასეთ ვითარებაში ურთიერთგაგებასა და შემწყნარებლობაზე ოცნებაც კი ზედმეტიაო.


text: პუნიკური ომები - ვიკიპედია პუნიკური ომები (ძვ. წ. 264 - ძვ. წ. 146) — ომები რომსა და კართაგენს შორის. რომაელები კართაგენელებს პუნებს უწოდებდნენ. აქედან მოდის სიტყვა "პუნიკური". კართაგენელთა დაპყრობები პუნიკური ომების პერიოდში პირველი პუნიკური ომის (ძვ. წ. 264 - ძვ. წ. 242) დაწყების მიზეზი იყო დასავლეთ ხმელთაშუაზღვისპირეთზე ჰეგემონობა. მოცემულ დროს რომაელებმა უკვე მთლიანად დაასრულეს იტალიაში ექსპანსია და სურდათ ზღვაზე ბატონობის მოპოვება, მაგრამ მათ არც გამოცდილება ჰქონდათ, არც ფლოტი, ხოლო კართაგენი უკვე აკონტროლებდა დასავლეთ ხმელთაშუაზღვისპირეთის დიდ ნაწილს. მას დაპყრობილი ჰქონდა სიცილია, სარდინია, კორსიკა და სამხრეთი ესპანეთი. მიუხედავად ამისა, რომაელებმა ამ ომში მოიპოვეს გამარჯვება, რის შედეგადაც დაიპყრეს სიცილია, თვითონ კართაგენში კი ამ დამარცხებისგან ისე აირია სიტუაცია, რომ რომაელებმა უპრობლემოდ დაიკავეს სარდინიაც და კორსიკაც. მეორე პუნიკური ომი (ძვ. წ. 218 - ძვ. წ. 202) კართაგენი არ აპირებდა მარცხთან შეგუებას. ზღვაზე დაკარგული კუნძულების სანაცვლოდ კართაგენმა ახალი ესპანური ოლქები დაიპყრო. ძვ.წ.226/225 წლებში რომმა და კართაგენმა პირინეს ნახევარკუნძულზე თავიანთი გავლენის გამყოფ ზოლად მდ. ებრო დაასახელეს. ეს შეთანხმება რომაელებმა დაარღვიეს, როდესაც კართაგენის ზონაში მდებარე ქ. საგუნტუმი თავის მფლობელობაში მოაქციეს. ეს გახდა რომსა და კართაგენს შორის ახალი ომის საბაბი. ძვ. წ. 219 წელს 25 წლის კართაგენელმა სარდალმა ჰანიბალმა აიღო საგუნტუმი. საპასუხოდ რომმა კართაგენს ბრძოლა გამოუცხადა. ასე დაიწყო მეორე პუნიკური ომი. ჰანიბალმა გადაწყვიტა მტრის ტერიტორიაზე ეომა. ძვ. წ. 218 წელს მან 40 000-იანი ჯარით ალპები გადალახა და ჩრდილო იტალიაში შევიდა. რომის მოძულე გალური ტომები, რომლებიც ჰანიბალს გამათავისუფლებლად მიიჩნევდნენ, მის მებრძოლთა რიგებს ავსებდნენ. რომი ბრძოლას ბრძოლზე აგებდა. გარდატეხა რომის სასარგებლოდ დაიწყო მხოლოდ ძვ. წ. 210 წლიდან, მას შემდეგ, რაც რომის მთავარსარდლად დაინიშნა პუბლიუს კორნელიუს სციპიონი. სციპიონმა ჯერ ესპანეთში მიაყენა დარტყმა კართაგენელებს, შემდეგ ჩრდილო იტალიაში, სულ ბოლოს კი საბრძოლო მოქმედებები აფრიკაში გადაიტანა. ძვ. წ. 202 წელს სციპიონი და ჰანიბალი შეხვდნენ ზამასთან. ამ ბრძოლისას ნუმიდიელთა მხედრობამ უღალატა ჰანიბალს და რომაელთა მხარეზე გადავიდა. ჰანიბალი დამარცხდა. ასე დამთავრდა მეორე პუნიკური ომი. კართაგენმა დაკარგა სამფლობელოები ესპანეთში, დაედო კონტრიბუცია 10000 ტალანტის ოდენობით, აეკრძალა სამხედრო ფლოტისა და საბრძოლო სპილოების ყოლა. მესამე პუნიკური ომი (ძვ. წ. 149 - ძვ. წ. 146) მეორე პუნიკურ ომში დამარცხების შემდეგ კართაგენი ძლიერ დასუსტდა, მაგრამ რომს ჰანიბალის აჩრდილი მოსვენებას არ აძლევდა. სენატორი კატონ უფროსი სენატის ყოველ სხდომაზე ერთსა და იმავეს იმეორებდა: "კართაგენი უნდა დაინგრეს"! ძვ.წ. 149 წელს რომაელებმა კართაგენს ალყა შემოარტყეს. ამჯერად რომაელებს სარდლობდა სციპიონ აფრიკელი უმცროსი, შთამომავალი სახელოვანი პუბლიუს კორნელიუს სციპიონისა. ჯარის გარეშე დარჩენილი კართაგენის მოსახლეობა 3 წლის განმავლობაში მამაცურად იცავდა თავს, ამაგრებდა თითოეულ სახლს. ალყა 3 წელს გრძელდებოდა. ბოლოს რომაელებმა აიღეს კართაგენი, ჯერ დაანგრიეს, შემდეგ გადახნეს და მარილი დათესეს, რომ არაფერს გაეხარა ამ მიწაზე. კართაგენის სამფლობელოები რომის ხელში გადავიდა.


text: გაზპრომმა ევროკავშირთან შეთანხმებას მიაღწია და ჯარიმა აირიდა რუსეთის სახელმწიფო კომპანია "გაზპრომმა" შეთანხმებას მიაღწია ევროკავშირის მარეგულირებლებთან და აირიდა ჯარიმის გადახდა ანტიმონოპოლიურ საქმეში, რომელიც შვიდი წელია მიმდინარეობს. ევროკავშირის კონკურენციის კომისარმა მარგრეთე ვესტაგერმა ბრიუსელში განაცხადა, რომ შეთანხმება წაადგება მილიონობით ევროპელ მომხმარებელს, სადაც გაზპრომი, ახალი შეთანხმების მიხედვით, მუშაობის წესებს შეცვლის. ევროკავშირი გაზპრომს ადანაშაულებდა ცენტრალური და აღმოსავლეთი ევროპის მომხმარებლებისთვის უსამართლოდ მაღალი ფასების დაწესებაში და კონკურენციისთვის ხელის შეშლაში.


source: fineweb

text: ენოტისებრი (ლათ.Procyonidae) — ძუძუმწოვრების ოჯახი მტაცებლების რიგისა. პატარა, ხუთთითიანი, თათითმავალი ცხოველებია. აქვთ ხშირი ბალანი, მოკლე ფეხები, გრძელი კუდი. ცნობილია 7 გვარი; აღმოსავლეთ ნახევარსფეროში გვხვდება წითელი პანდა და ბამბუკის დათვი, დანარჩენი დასავლეთ ნახევარსფეროში ბინადრობს. მ. შ. აღსანიშნავია ცხვირა დათვი, ენოტი და სხვა. საყურადღებოა ენოტი (Procyon lotor), რომელიც გავრცელებულია მექსიკასა და აშშ-ში. ცხოვრობს ტყეში. იკვებება ნაირგვარი ცხოველებით (მეტწილად თევზითა და ბაყაყით) და მცენარეებით. მძუნაობს იანვარ-თებერვალში. მაკეობა გრძელდება 63 დღე. აქვს ძვირფასი ბეწვი, რის გამოც აკლიმატიზებულია ბელარუსში, ყირგიზეთში და აზერბაიჯანში. ზოგჯერ შემოდის საქართველოს ფარგლებშიც. კერძოდ ლაგოდეხის მუნიციპალიტეტში.


text: ნიკა მელია - თუ ბიძინა ივანიშვილი 30 ოქტომბერს გაბედავს და იგივეს იკადრებს, კიდევ უფრო მეტნი გამოვალთ, კიდევ უფრო მეტ ხმას გავაგონებთ 00:42:09 ორშაბათი, 06 დეკემბერი, 2021 ნიკა მელია - თუ ბიძინა ივანიშვილი 30 ოქტომბერს გაბედავს და იგივეს იკადრებს, კიდევ უფრო მეტნი გამოვალთ, კიდევ უფრო მეტ ხმას გავაგონებთ 14 October 2021 -21:59 პოლიტიკური გამარჯვება შეუძლებელია თუ მანამდე მორალურად არ გაიმარჯვებ. დღეს, ჩვენ მორალურად გავიმარჯვეთ - ამის შესახებ "ერთიანი ნაციონალური მოძრაობის" თავმჯდომარემ, თბილისის მერობის კანდიდატმა ნიკა მელიამ თავისუფლების მოედანზე სიტყვით გამოსვლისას განაცხადა. მან აქციაზე მისულ ოპოზიციონერ კოლეგებს სხვა პარტიებიდან მადლობა გადაუხადა. "დიდი მადლობა მინდა ვუთხრა ყველა ოპოზიციური პარტიის წარმომადგენელს, ვინც აქ მოვიდა და გაიზიარა ეს ტკივილი, ეს საფრთხე, რომლის წინაშეც ჩვენ აღმოვჩნდით ყველანი ერთად. დიდი მადლობა, მე ვნახე აქ ბევრი პოლიტიკური, განსხვავებული პარტიის წარმომადგენელი, მადლობა ხალხო, ასე უნდა აშენდეს თანამედროვე სახელმწიფო, ეს აქცია არ და ვერ იქნებოდა "ნაციონალური მოძრაობის" ეგიდით ჩატარებული, მიხეილ სააკაშვილს, როგორც ასეთს კი არ სჭირდება ზრუნვა, არამედ ამ ქვეყნის ღირსებას და მომავალს სჭირდება ზრუნვა, მადლობა, რომ როგორც ერთნი, ისე დავდექით, აურაცხელი რაოდენობის ადამიანი გამოვიდა. უცხოელმა ჟურნალისტმა მკითხა, რას უკავშირებთ ამ რაოდენობის ადამიანის ქუჩაში გამოსვლასო. იცით, ყველაფერთან ერთად ძალიან ბევრი ქართველი მიხვდა, რომ ხელიდან გვეცლება ამ ქვეყნის სუვერენიტეტი, დამოუკიდებლობა და თავისუფლება. რეალურად, ეს საფრთხე აქვს დღეს ქართველს. დიახაც, ოლიგარქმა ამ საფრთხის წინაშე დაგვაყენა ჩვენ და სხვანაირად არ შეგვეძლო მოვქცეულიყავით, არც თუ ისე ცოტა ადამიანი საუბრობდა დღემდე - რამდენი ადამიანი გამოვა - არ გამოვა? ბევრნი ვიქნებით, თუ ცოტანი? იმაზე ბევრი ვართ, ვიდრე ყველას წარმოედგინა. რატომ იცით? ისტორიულად ქართველ ერს ახასიათებს ყველაზე მაგარი თვისება - გარდამტეხ, გადამწყვეტ მომენტში ჩვენ შეგვიძლია ერთიანობა, ჩვენ შეგვიძლია ხელი ხელს ჩავკიდოთ და აქ, თავისუფლების მოედანზე მათ შორის, სადაც სული დალია უამრავმა ქართველმა წინაპარმა იმისათვის, რომ ასე თავისუფლად ჯერ კიდევ საქართველოს დროშას ეფრიალა, ამ დროშების დაწევის უფლებას არავინ არავის მისცემს, ამიტომ ვართ აქ ბევრი. მეკითხებიან, რა საღამო იყო აქ, რას ვაკეთებდით. ხალხნო, პოლიტიკური გამარჯვება შეუძლებელია თუ მანამდე მორალურად არ გაიმარჯვებ. დღეს, ჩვენ მორალურად გავიმარჯვეთ ქართველმა ხალხმა, მენდეთ, მერწმუნეთ ხალხნო. მთელმა მსოფლიომ დაინახა, თუ რას ნიშნავს მისი უდიდებულესობა ქართველი ხალხი", - განაცხადა მელიამ. მან მადლობა გადაუხადა მიხეილ სააკაშვილს მისი ღვაწლისათვის, ასევე მადლობა გადაუხადა ხალხს აქციაზე მისვლისათვის და ყველას მოუწოდა არჩევნების მეორე ტურში მონაწილეობისათვის. ნიკა მელიას განცხადებით, თუ ხელისუფლება გაბედავს და 30 ოქტომბერს არჩევნების გაყალბებას კვლავ შეეცდება კიდევ უფრო მეტი ადამიანი გამოვა რუსთაველზე. "თუ ბიძინა ივანიშვილი 30 ოქტომბერს გაბედავს და იგივეს იკადრებს, რაც 2 ოქტომბერს იკადრა და აკადრა ხალხს, იკადრებს ძალადობას, მოსყიდვას, მუქარას და ათას მანკიერებას, რომელიც არ აღმოჩნდა მისთვის საკმარისი გამარჯვების მოსაპოვებლად, კიდევ უფრო მეტნი გამოვალთ, კიდევ უფრო მეტ ხმას გავაგონებთ, ოღონდ არა მხოლოდ ხმას. ჩვენი ძალა უკვე თავისუფლად შეგვიძლია ვთქვათ არის სიმრავლეში" , - განაცხადა მელიამ.


პარიზში მომხდარი აფეთქების შედეგად 4 ადამიანი დაიღუპა, 10 ადამიანის მდგომარეობა კრიტიკულია - ინფო9 პარიზში მომხდარი აფეთქების შედეგად ოთხი ადამიანი დაიღუპა. ამის შესახებ ჟურნალისტებს საფრანგეთის შს მინისტრმა კრისტოფ კასტანერმა განუცხადა. მისივე თქმით, 10 ადამიანის მდგომარეობა კრიტიკულია, ხოლო 22 ადამიანი მსუბუქად არის დაშავებული. "ტრაგიკული შემთხვევის შედეგად ოთხი ადამიანი დაიღუპა, დაღუპულთაგან ორი მეხანძრეა და ორი სამოქალაქო პირი. ათი ადამიანის მდგომარეობა კრიტიკულია", - განაცხადა მინისტრმა. შეგახსენებთ, რომ დღეს დილით პარიზის ცენტრში ტრევიზის ქუჩაზე მდებარე საფუნთუშეში მძლავრი აფეთქება მოხდა. ერთ-ერთი ვერსიით, ადგილი ჰქონდა გაზის გაჟონვას. მომხდარის მიზეზების დასადგენად გამოძიება მიმდინარეობს.


მომხმარებელი: 0


text: ბოლო სიახლეები | Page 9255 of 9320 | ახალი ამბები დონეცკში შეტაკებისას ქართველი მებრძოლი დაიღუპა 👤news 🕔18:12, 18.იან 2015 უკრაინაში, დონეცკთან ახლოს, ბრძოლების შედეგად ერთი ქართველი სამხედრო დაიღუპა და სამი დაიჭრა. ამის შესახებ "კურიერს" ინფორმირებულმა წყარომ აცნობა. დაუდასტურებელი ინფორმაციით, უკრაინაში, დონეცკთან ახლოს, ბრძოლების შედეგად ერთი ქართველი სამხედრო დაიღუპა და სამი დაიჭრა. გავრცელებული ინფორმაციით, ქართველები უკრაინის შეიარაღებული ძალების ერთ-ერთ ბატალიონში ლევან იზორია – შუღლის გაღვივების დასჯადობა სიტყვის თავისუფლებას არ არღვევს 👤news 🕔18:09, 18.იან 2015 შინაგან საქმეთა მინისტრის მოადგილის ლევან იზორიას შეფასებით, შუღლის გაღვივების დასჯადობა საზოგადოების მშვიდობიან თანაარსებობასა და სიტყვის თავისუფლებას შორის ბალანსს არ არღვევს. იზორიამ სისხლის სამართლის კოდექსში ინიცირებულ ცვლილებაზე ისაუბრა, რომლის მიხედვითაც "მოწოდება შუღლის გაღვივების მიზნით, ე.ი. ზეპირად, წერილობით ან გამოხატვის რომელიმე სხვა 👤news 🕔18:07, 18.იან 2015 კიევში თავისუფლების მოედანზე, სადაც ვოლნოვახსა და ზოგადად, უკრაინაში ტერორისტების მიერ მოკლული ადამიანებისადმი ხსოვნის პატივსაცემად მრავალათასიანი მიტინგი მიმდინარეობს, ქვეყნის პრეზიდენტი პეტრო პოროშენკო და პრემიერ–მინისტრი არსენი იაცენიუკი იმყოფებოდნენ. ამის შესახებ უკრაინული მედია იუწყება. მიტინგზე მყოფმა სამღვდელოებამ გარდაცვლილთა სულის მოსახსენებლი პანაშვიდი გადაიხადა, რომელსაც 👤news 🕔18:04, 18.იან 2015 სტამბულის ფათიხის რაიონში აფეთქება მოხდა. კიდევ ორი თვითნაკეთი ასაფეთქებელი მოწყობილობა კი სამართალდამცველებმა სტამბულის მალტეპესა და სულთანღაზის რაიონებში იპოვეს. ამის შესახებ ადგილობრივი მედია იუწყება. ფათიხის რაიონში ასაფეთქებელი მოწყობილობა ელექტროტრანსფორმატორში იყო ჩამონტაჟებული. მალტეპეს რაიონში კი ბოროტმოქმედებმა პოლიციის შენობასთან დატოვეს საეჭვო პაკეტები, რომლებშიც 👤news 🕔16:31, 18.იან 2015 დედოფლისწყაროს რაიონის სოფელ სამრეკლოში 2 თვიანი კარანტინი გამოცხადდა. მიზეზი ერთ-ერთი ადგილობრივის, აკაკი ნატროშვილის ფერმაში ცოფის შემთხვევის გამოვლენა გახდა, რომელიც ძაღლს აღმოუჩინეს. სურსათის ეროვნულმა სამსახურმა უკვე გაატარა პრევენციული ღონისძიებები და მოსახლეობას ანტირაბიული აცრები გაუკეთა. გარდა ამისა იმ ფერმიდან, რომელშიც ცოფის შემთხვევა პალესტინაში კანადის საგარეო საქმეთა მინისტრის ესკორტს კვერცხები ესროლეს 👤news 🕔16:29, 18.იან 2015 პალესტინაში ჩასულ კანადის საგარეო საქმეთა მინისტრის ესკორტს რამდენიმე ათეულმა ადამიანმა კვერცხები და ფეხსაცმელები ესროლა. ამის შესახებ "ასოშიეითიდ პრესი" იუწყება. მინისტრს დახვდნენ ლოზუნგებით "პალესტინაში თქვენ არ გელოდებიან". მინისტრი ჯონ ბერდი პალესტინის საგარეო საქმეთა მინისტრ რიაად მალკისთან შეხვედრას გეგმავს. პალესტინელები კანადის პროისრაელურ სოლიდარობის ფონდი პირველ განცხადებებს 5 სექტემბერს განიხილავს 👤news 🕔16:26, 18.იან 2015 სასტუმრო "რედისონში" პრემიერ-მინსიტრის ინიციატივით შექმნილი "სოლიდარობის ფონდის" 2014 წლის საქმიანობის შემაჯამებელი ანგარიშის პრეზენტაცია გაიმართა. ღონისძიება მთავრობის ადმინისტრაციის უფროსის მოადგილემ, ფონდის მუდმივმოქმედი კომისიის თავმჯდომარემ, ნინო კობახიძემ გახსნა. "სოლიდარობის ფონდის" ხელმძღვანელის, მარიამ ჯაშის ინფორმაციით, ამოქმედებიდან დღემდე ფონდის საქმიანობას 240-ზე მეტი საჯარო უწყების 👤news 🕔16:15, 18.იან 2015 კიევში, შევჩენკოს პარკიდან დამოუკიდებლობის მოედნამდე მრავალათასიანი მარში გაიმართა, რომელშიც, "უნიანის" ინფორმაციით, 20 ათასზე მეტი ადამიანი მონაწილეობდა. აქციის მონაწილეებმა პატივი მიაგეს ტერორის მსხვერპლთა ხსოვნას, რომლებიც ვოლნოვახში რამდენიმე დღის წინ, სეპარატისტების მიერ სამგზავრო ავტობუსის მიმართულებით ნასროლი ჭურვის აფეთქების შედეგად დაიღუპნენ. მსვლელობის მონაწილეებს მიხეილ გიორგაძე – ეკლესიების რელიგიური კუთვნილების გარკვევა კულტურის სამინისტროს კომპეტენცია არაა 👤news 🕔14:57, 18.იან 2015 ეკლესიების რელიგიური კუთვნილების გარკვევა კულტურის სამინისტროს კომპეტენცია არ არის, – ამის შესახებ კულტურისა და ძეგლთა დაცვის მინისტრმა მიხეილ გიორგაძემ ჟურნალისტებს იმ ინფორმაციის კომენტირებისას განუცხადა, რომლის თანახმადაც სომხურმა მხარემ საქართველოს ტერიტორიაზე მდებარე 450 ეკლესიის გადაცემის თხოვნით იუნესკოს მიმართა. "კულტურის სამინისტროს კომპეტენცია ილია მეორე – ხედავთ როგორ მღელვარე დროში ვცხოვრობთ 👤news 🕔14:54, 18.იან 2015 ღმერთმა დაამშვიდოს მსოფლიო. ჩვენთან და მთელ მსოფლიოში მშვიდობა და ძლიერება სუფევდეს, – ამის შესხებ დღევანდელი საკვირაო ქადაგებისას სრულიად საქართველოს კათოლიკოს-პატრიარქმა , უწმინდესმა და უნეტარესმა ილია მეორემ ბრძანა. მისი თქმით, მღელვარე დროა და უფალი დაამშვიდებს ყველაფერს. "მშვიდობა, სიხარული და ბედნიერება სუფევდეს


text: სხვადასხვა პარტიის საარჩევნო სიის პირველ ნომრებს შორის ნინო ბურჯანაძე და კობა დავითაშვილი გამორჩეული არიან იმით, რომ მაჟორიტარულ ოლქებშიც იყრიან კენჭს. არის თუ არა რაიმე საერთო ამ ორი პოლიტიკოსის ამჟამინდელ მდგომარეობას შორის? ამა თუ იმ პარტიის საარჩევნო სიის პირველი ნომერი ერთი პოლიტიკური ფენომენია, დეპუტატობის მაჟორიტარი კანდიდატი კი - მეორე. ფაქტობრივად, ეს ორი ფუნქცია ერთმანეთს გამორიცხავს. მაჟორიტარი კანდიდატი მიჯაჭვულია თავის ოლქზე და საარჩევნო კამპანიის უდიდეს ნაწილს უშუალო ამომრჩეველთან ურთიერთობას უთმობს - მათ გაცნობას, მათი პრობლემების შესწავლას ვერც ერთი, რაგინდ პოპულარული, კანდიდატი ვერ ასცდება. უფრო მეტიც: რაც მეტად პოპულარულია კანდიდატი, მით მეტად სჭირდება მისგან ყურადღება რიგით მოქალაქეს. სულ სხვაა პარტიული სიის პირველი ნომრის ფუნქცია. ერთი მხრივ, იგი პარტიის სახეა მთელი ქვეყნის მასშტაბით; მეორე მხრივ, იგი საარჩევნო კამპანიის სულისჩამდგმელი და ორგანიზატორია, იგია პასუხისმგებელი წარმატებაზეც და წარუმატებლობაზეც. მისი მოვალეობაა რაც შეიძლება მეტი ქალაქისა და სოფლის შემოვლა და, იმავდროულად, ორგანიზაციის ეფექტური მართვა. თუ პოლიტიკოსი მიჯაჭვულია რომელიმე ოლქზე, ცხადია, იგი ვერ ივლის მთელ საქართველოში; ხოლო თუ იგი ივლის მთელ საქართველოში და, იმავდროულად, წარმართავს შტაბის საქმიანობას, უყურადღებოდ დარჩება თავისი უშუალო ამომრჩეველი. მაჟორიტარ კანდიდატს უფრო ღრმა კონტაქტი აქვს ადამიანებთან და ზედაპირული - შტაბთან, სიის პირველ ნომერს კი ზედაპირული კავშირი აქვს ამომრჩეველთან და ღრმა - შტაბთან. ამიტომ არის, რომ საარჩევნო სიის პირველი ნომრები არასოდეს იყრიან კენჭს მაჟორიტარულ ოლქებში. ნინო ბურჯანაძეს და კობა დავითაშვილს ზემოთ აღწერილი კანონზომიერება არ დაურღვევიათ. მართალია, კობა დავითაშვილი სიის პირველი ნომერია, მაგრამ იგი არ არის პარტიის ლიდერი. მას არ აკისრია პასუხისმგებლობა წარმატებაზე, იგი არ განაგებს საარჩევნო შტაბის საქმიანობას. ამ ყველაფერს მიხეილ სააკაშვილი უძღვება. "ბურჯანაძე - დემოკრატების" ბლოკის სახე და ფომალური ლიდერი ნინო ბურჯანაძეა. მაგრამ სწორედ მისმა მაჟორიტარობამ გაამჟღავნა დაფარული: ბლოკის ფაქტობრივი ლიდერი სხვაა, იგი, ვინც ნაკლებად ჩანს, მაგრამ, ვინც წარმართავს ბლოკის საქმიანობას და პასუხს აგებს საბოლოო შედეგზე. ცხადია, ეს ფიგურა ზურაბ ჟვანიაა. გადაწყვეტილება, რომ კენჭი იყაროს მაჟორიტარულ ოლქში, ნინო ბურჯანაძეს, ალბათ, ხელს შეუშლის ჟვანიას საარჩევნო გამოცდილების გაზიარებაში და სამომავლოდ საკუთარი პარტიის ჩამოყალიბებაში. იქნებ, ჩაფიქრებულიც ეს იყო?


კლორანი –Masque grenade – აღმდგენი ნიღაბი შეღებილი და ქიმიურად დამუშავებული თმისთვის - 150მლ;-ბროწეულის ექსტრაქტზე დამზადებული ნიღაბი იცავს და აღადგენს თმის ღერის სტრუქტურას. ხელს უწყობს თმის საღებავის მდგრადობას. გამოიყენება შეაბამისი შამპუნის შემდეგ როგორც შეღებილი და ქიმიურად დამუშავებული, დაზიანებული თმის სამკურნალო საშუალება.- გამოყენება: წაისვით შამპუნის შემდეგ პირსახოცით შემშრალებულ თმაზე, გაიჩერეთ 5 წუთით, დაივარცხნეთ და კარგად ჩამოიბანეთ. გამოიყენეთ კვირაში ერთხელ, ხოლო თუ თმა დაზიანებულია – უფრო ხშირად. ერიდეთ თვალში მოხვედრას.


text: "ეს ყველაზე მიუღებლად მიმაჩნია" – რას წერს ნინო ნადირაძე სიძულვილის ენა, დამცირება, ჩაგვრა და კრიტიკა ინტერნეტსივრცის განუყოფელი ნაწილია. ხშირად რაც უფრო ცნობილი და ლამაზია ადამინი მით უფრო დიდია აგრესია მის მიმართ. ადამიანები თითქოს რიგრიგობით აკრიტიკებენ ამა თუ იმ ცნობილ ადამიანს. ასევე თვალშისაცემია ქალების მიერ გაკრიტიკებული სხვა, ცნობილი ქალები. ამჯერად მელანია ტრამპის ჯერი დადგა. შეიძლება გაგეცინოთ და იფიქროთ, რომ მელანიას რა სჭირს ჩვენი დასაცინი, მაგრამ ასეც ხდება. რატომღაც ამერიკის ყოფილი პირველ ლედის მთელი "მსოფლიოს საქალეთი" დასცნის... ამ ფაქტს სოციალურ ქსელში ექიმი ნინო კუზანობა გამოეხმაურა: "ყველაზე მიუღებლად მიმაჩნია, როცა ქალები ქალებს გარეგნობაზე აბულინგებენ. ფუ, მონიკა ბელუჩი და მელანია მახინჯი და უგემოვნოა რომ ამბობ, მინიმუმ ბრიჯიდ ბარდო უნდა იყო და ლედი დის გემოვნება გქონდეს", – წერს ნინო ნადირაძე.


იუპიტერის თანამგზავრი ევროპა, შესაძლოა, სიცოცხლისუნარიანი იყოს 26 Jun. 2020, 14:32 NASA-ს მეცნიერების ახალი მოდელი იმ თეორიას უჭერს მხარს, რომლის მიხედვითაც, იუპიტერის თანამგზავრ ევროპაზე მდებარე ოკეანეში, შესაძლოა, სიცოცხლე არსებობდეს. გუნდის მიხედვით, წყალი, რომელიც მათი აზრით ყინულის ქვეშ მდებარე ოკეანეა, შეიძლება, რომ წყლის შემცველი მინერალების დაშლის შედეგად წარმოქმნილიყო. მათი კვლევა ჯერჯერობით გამოქვეყნებული არ არის, იგი პირველად გოლდშმიტის ფესტივალზე წარადგინეს. ევროპა მზის სისტემაში ერთ-ერთი ყველაზე დიდი მთვარეა. Voyager-ისა და Galileo-ს მეშვეობით მთავრეზე დაკვირვებისას მეცნიერებმა შენიშნეს, რომ ზედაპირი მის ქვეშ არსებულ ოკეანეში ტივტივებდა. თუმცა ამ ოკეანის წარმოშობის ისტორია და მისი კომპოზიცია უცნობია. მკვლევრებმა მთვარეზე არსებული მდგომარების მოდელირება Galileo-ს მისიის დროს მოპოვებული მონაცემების წყალობით შეძლეს. "ჩვენ მთვარის ქერქის, სილიკატის ფენის და ოკეანის შემადგენლობისა და ფიზიკური მახასიათებლების მოდელირება შევძელით და დავადგინეთ, რომ სხვადასხვა მინერალი წყალს კარგავს და განსხვავებულ სიღრმესა და ტემპერატურაზე ორთქლდება", — განაცხადა მთავარმა მკვლევარმა, მოჰიტ დასვანმა, — "ჩვენ ეს აქროლადი ნივთიერებები შევკრიბეთ და აღმოვაჩინეთ, რომ შედეგი თანხვედრაშია ოკეანის სავარაუდო მასასთან. ეს კი იმ ვარაუდის გაკეთების საშუალებას იძლევა, რომ მოცემული ნივთიერებები ოკეანეშიც მოიპოვება". გუნდის თქმით, ისეთი ოკეანე, როგორიც ევროპაზეა, შესაძლოა, რომ მეტამორფიზმის მეშვეობით ჩამოყალიბებულიყო. სხვა სიტყვებით რომ ვთქვათ, მაღალ ტემპერატურასა და გაზრდილ წნევას, შესაძლოა, წყლის შემცველი მინერალები დაეშალა. მათ ასევე დაადგინეს, რომ ოკეანე თავდაპირველად მსუბუქად მჟავური იქნებოდა, რადგან მასში ნახშირორჟანგის, კალციუმისა და სულფატის მაღალი კონცენტრაცია იყო. "ჩვენმა სიმულაციებმა, რომელიც ჰაბლის მონაცემებზე დაყრდნობით შეიქმნა, აჩვენა, რომ წყალი ქლორიდით მდიდარი გახდა. სხვა სიტყვებით, მისი შემადგენლობა დედამიწაზე არსებული ოკეანეების შემადგენლობას დაემსგავსა. ჩვენ ვფიქრობთ, რომ ეს ოკეანე სიცოცხლისუნარიანი შეიძლება იყოს", — განაცხადა დასვანმა, — "მზის სისტემაში სიცოცხლის საპოვნელად ევროპა საუკეთესო შანსია. NASA-ს ევროპის მისია შემდეგი რამდენიმე წლის განმავლობაში განხორციელდება, რომელიც თანამგზავრის სიცოცხლისუნარიანობას გამოიკვლევს. ჩვენი კვლევის მიზანს კი მისიისთვის მომზადება წარმოადგენს". ასევე, NASA-მ ახლახან ევროპის ახალი მაღალი გარჩევადობის ფოტოები წარადგინა, სადაც სამომავლო მისიის ფარგლებში საკვლევი ტერიტორიებია აღნიშნული. გაიგეთ მეტი: ევროპა, NASA, მთვარე, თანამგზავრი


text: მრავალპროფილური კლინიკა – "მედი პრივე" | Vipmed.ge | Vipmed.ge Vipmed.ge > ყველა > სამედიცინო ცენტრები > ესთეტიკური ცენტრები > მრავალპროფილური კლინიკა – "მედი პრივე" განსხვავებული კონცეფციის, მრავალპროფილური კლინიკა – "მედი პრივე" 2013 წლიდან ფუნქციონირებს. მყუდრო, მეგობრული გარემო, მაღალი ხარისხის მომსახურება და დახვეწილი ინტერიერი, არღვევს სამედიცინო დაწესებულებების სტერეოტიპს. აქ თქვენი ჯანმრთელობა თუ ესთეტიური სილამაზე მხოლოდ დარგის მაღალპროფესიონალი კადრების ხელშია. კლინიკის განსხვავებული "ბუტიკური" კონცეფცია გულისხმობს თანამედროვე სამყაროში უკვე კარგად დამკვიდრებულ ტერმინს "კონსიარჟ სამედიცინო" მომსახურეობას – სადაც ექიმები პაციენტებთან მეტ დროს ატარებენ, გულისყურით უსმენენ მათ ყოველ ჩივილს, მონიტორინგს უწევენ მათ სრულ გამოჯანმრთელებამდე. კლინიკის მომსახურეობა მოიცავს როგორც სამედიცინო, ასევე ესთეტიური მედიცინის მიმართულებებს, კერძოდ: გინეკოლოგიურ, ექოსკოპიურ, გასტროენტეროლოგიურ, დერმატოლოგიურ, ენდოკრინოლოგიურ,ბავშვთა და ზრდასრულთა ფსიქოთერაპიულ, კოსმეტოლოგიურ და სხვა სამედიცინო მომსახურეობის სპექტრს. ირაკლი პაპასქუა MD. ქირურგი-ფლებოლოგი; ონკოლოგ-მამოლოგი; ესთეტიკური მედიცინის სპეციალისტი. მედიცინის დოქტორი. მრავალპროფილური კლინიკა – "მედი პრივე" დავით ფარღალავა MD. D.M.Sc. სისხლძარღვთა ქირურგი, ანგიოლოგი, მედიცინის მეცნიერებათა დოქტორი. ბოხუას სახელობის კარდიოვასკულარული ცენტრის დირექტორის მოადგილე. საქართველოს ანგიოლოგების და სისხლძარღვთა ქირურგების ასოციაციის პრეზიდენტი. ევროპის... რადიოლოგი, მრავალპროფილური კლინიკა – "მედი პრივე", რადიოლოგი, შპს "ჯანმრთელობის სახლი", რადიოლოგი, შპს "მედულა – ქიმიოთერაპიისა და იმუნოთერაპიის კლინიკა", ევროპის რადიოლოგთა... ექიმი-კოსმეტოლოგი, კონტურული პლასტიკის სპეციალისტი, კლინიკა "მედი პრივე", ესთეტიკ პალასი, ესთეტიკური მედიცინის ევროპული ცენტრი, დერმატო-კოსმეტოლოგია, მეზოთერაპია, აუტო-პლაზმა, აუტო-ჰომო-თერაპია, კონტურული პლასტიკა, ბოტულოტოქსინი (A)... მეან გინეკოლოგია, რეპროდუქტოლოგია. მედიცინის მეცნიერებათა კანდიდატი, სამუშაო ადგილი: კლინიკა "მედი პრივე". ორსულობის დაგეგმვა, ორსულობის მონიტორინგი, ენდომეტრიოზი, საკვერცხეების პოლიცისტოზი, საშვილოსნოს მიომა,... ექიმი ნეფროლგი, მედიცინის მეცნიერებათა დოქტორი, პროფესორი, მრავალპროფილური კლინიკა "მედი პრივე". სუბსპეციალობა: ჰემოდიალიზი, კლინიკური ტრანსფუზიოლოგია კონსტანტინე მაისაია MD. ექიმი გასტროენტეროლოგი, თერაპევტი ,მრავალპროფილური კლინიკა "მედი პრივე". სამცნიერო შრომების რაოდენობა – 24, საერთაშორისო კონფერენციებში მონაწილეობა – 4 მედი პრივეს ახალი ტექნოლოგიები: კლინიკა აღჭურვილია მაღალტექნოლოგიური აპარატებით – ამიერკავკასიაში მხოლოდ თბილისში, კლინიკა "მედი პრივეში" წარმოდგენილი "Lumenis Infinity"-ის ლაზერული ეპილაციის აპარატი, რომლის უმთავრესი უპირატესობა არასასურველი თმისგან სამუდამოდ განკურნებაა (საშუალოდ 5 პროცედურა), ასევე "Philips"-ის ულტრაბგერითი კვლევის აპარატი, "Roche"-ის ლაბორატორიული დანადგარები და ფრანგული ლუქს ბრენდის "Guinot"-ის სახის გამაახალგაზრდავებელი აპარატები, რომლის შთამბეჭდავი შედეგები პაციენტების აბსოლუტური უმრავლესობის აღფრთოვანებას იწვევს.


text: ბალტოროს მყინვარი |კოორდინატები:| |მდებარეობა||ყარაყორუმი, პაკისტანი| |ფართობი||750 კმ2| |სიგრძე||62 კმ| ბალტოროს მყინვარი — ერთ-ერთი უდიდესი მყინვარი დედამიწაზე პოლარული ტერიტორიების გარეთ. მისი სიგრძე შეადგენს 62 კმ-ს. ფართობი კი — 750 კვ. კმ-ს. ფირნის ველის ხაზის საზღვარი გადის — 5100 მ-ზე. იგი მდებარეობს ცენტარულ ყარაყორუმში, ბალტორო-მუზტაგისა (ჩრდილოეთით) და მაშერბრუმის (სამხრეთით) ქედებს შორის. იგი წარმოადგენს მთავარ მისასვლელ გზას ყარაყორუმის თითქმის ყველა უმაღლეს მწვერვალამდე. ბალტოროს მყინვარის სიგრძე 62 კმ. იანგარიშება მის შენაკადთან ერთად, რომელსაც ეწოდება სამხრეთი გაშერბრუმი. ის სათავეს იღებს 7200 მ სიმაღლის პლატოზე, გაშერბრუმ III (7946 მ.) და გაშერბრუმ IV (7932 მ.) მწვერვალებს შორის. გაშერბრუმ IV-ის დასავლეთით, ბალტოროს მყინვარს, დაახლოებით 4600-4650 მ. სიმაღლეზე, უერთდება მსხვილი შენაკადი გოდვინ ოსტენი (Godwin-Austen Glacier). მათი შეერთების შედეგად წარმოქმნილ ფართო და სწორ სივრცეს უწოდებენ კონკორდიას (Concordia). კონკორდიას ქვემოთ მყინვარი მიედინება თითქმის მკაცრად დასავლეთით და მთავრდება 3400 მ. სიმაღლეზე. ის სათავეს აძლევს მდინარე შიგარს, რომელიც წარმოადგენს მდ. ინდის შენაკადს.


text: მასაჟის ჩამოყალიბების ისტორია ⋆ www.medgeo.net მასაჟს უძველესი დროიდან იცნობენ. ჩინეთში ის აღწერილია ქრისტეშობამდე 3000 წლით ადრე, ხოლო ინდოეთში ქრ.შ-მდე 700 წლით ადრე. რომაელები მასაჟს იყენებდნენ ბრძოლების შემდეგ ტრავმებისა და ჭრილობების გასაქრობად. საბერძნეთში კი ჰიპოკრატეს დროიდან თვლიდნენ მასაჟს უებარ საშუალებად მრავალი დაავადების დროს. ჰიპოკრატეს მოსწავლეები თვლიდნენ, რომ მასაჟი დროებითი საშუალებაა კანიდან ჩაქცევებისა და გამონაჟონის მოსაშორებლად. I საუკუნეში მასაჟი საერთოდ აკრძალეს, რადგან წარმათობის გადმონაშთად თვლიდნენ. მხლოდ 300 წლის წინათ აღდგა მასაჟი, როგორც მრავალი დაავადების სამკურნალო დისწიპლინა. მაგრამ, მიუხედავად ამისა, მასაჟი, როგორც მეცნიერება ჩამოყალიბებული არ იყო, რადგან ის იმ ხალხის ხელში გახლდათ, რომლებმაც არ იცოდნენ არაფერი არც ორგანიზმის, არც მასაჟის ზეგავლენის, არც დაავადებების შესახებ. პირველი ადამიანი, რომელმაც დაიწყო მასაჟის სერიოზულად შესწავლა იყო პეტრე-ჰენრიხ ლინგი. ის გახლდათ მღვდლის შვილი და მამის საქმის გაგრძელებას აპირებდა. ქალაქ უპსალაში უნივერსიტეტის დამთავრების შემდეგ, ის გაემგზავრა ევროპაში თავის თანამემამულესთან ერთად. გზაში ლინგი ავად გახდა, დაავადების ნიშნების მიხედვით ეს იყო რევმატიზმი, რომლისგანაც მიუხედავად მკურნალობისა, ვერ განიკურნა. კოპენჰაგენში მან გაიცნო ფრანგი ემიგრანტები, რომლებიც ფარიკაობაში ავარჯიშებდნენ. ფარიკაობ შეუმცირა რევმატოლოგიური ტკივილები, რის შემდეგაც ლინკი აქტიურად დაკავდა ანატომიისა და ფიზიოლოგიის შესწავლით და გამოუშვა წიგნი ტანვარჯიშზე. ამის შემდეგ მან სტოკჰოლმში გახსნა ტანვარჯიშის სამეფო ინსტიტუტი, რომელიც ახლაც არსებობს. აქ დადიან სამკურნალოდ, ბავშვები ტანვარჯიშის შესასწავლად და სავარჯიშოდ.


text: პროვანსი-ალპები-ლაჟვარდოვანი ნაპირი () — რეგიონი სამხრეთ საფრანგეთში, ხმელთაშუა ზღვის სანაპიროზე. შედგება 6 დეპარტამენტისაგან: ზემო პროვანსის ალპები, ზღვისპირა ალპები, ბუშ-დიუ-რონი, ზემო ალპები, ვარი, ვოკლიუზი. ფართობი - 31,4 ათასი კვ.კმ., მოსახლეობა - 4,1 მლნ. ქალაქები: მარსელი, ექს-ან-პროვანსი, ავინიონი, ნიცა, კანი, ტულონი. ხმელთაშუა ზღვის ე.წ. ლაჟვარდოვანი სანაპირო ანუ საფრანგეთის რივიერა მნიშვნელოვანი ტურისტული ცენტრია. პროვანსი მე-10 საუკუნემდე დამოუკიდებელი იყო. აქ დღემდე ლაპარაკობენ ოქსიტანური ენის პროვანსულ დიალექტზე. პროვანსი-ალპები-ლაჟვარდოვანი ნაპირი საფრანგეთის რეგიონები


text: დომენტი IV (ერისკაცობაში დამიანე ლევანის ძე ბაგრატიონი; გ. 1741) — აღმოსავლეთ საქართველოს კათოლიკოს-პატრიარქი 1705-1741 წლებში, (მღვდელი ვასილ გრიგოლის ძე კარბელაშვილის ცნობით 1704-1724 და 1738-1742 წლებში), ვახტანგ VI-ის ძმა, მწიგნობარი. ბიოგრაფია 1705-1708 წლებში ვახტანგ VI-თან ერთად მონაწილეობდა კანონების შედგენაში. 1706 წელს გადაიხადა ბაჟი: 1707 წელს ირანის შაჰს ეწვია და დაამტკიცებინა საკათოლიკოსო მამულები, მათ შორის კახეთის ხელისუფალთა მიერ იმჟამად მისაკუთრებული საკათოლიკოსო კახური სამფლობელოებიც. 1709 წელს განაახლა კათალიკოს-პატრიარქ ნიკოლოზ I-ის მიერ შედგენილი სვეტიცხოვლის საკითხავი. 1710 წელს კახეთის მეფეს დავით II-ს (იმამ-ყული ხანი) დააწერინა საკათოლიკოსო მამულების მფლობელობის სიმტკიცის სიგელი. 1712-1714 წლებში მხარს უჭერდა ირანში მყოფ ვახტანგ VI-ის გამეფებას. ერთ პერიოდში სცადა სამეფო ტახტის დაკავება, მაგრამ უშედეგოდ. 1723 წელს, თბილისში თურქ-ოსმალთა შემოჭრის დროს, გაიხიზნა ლორეს ციხეში, იქიდან კი ქსნის საერისთავოში. თბილისის გამგებელმა იესემ (ალი-ყული-ხანი) კათოლიკოსად ბესარიონი დანიშნა, მაგრამ ოსმალებმა ისევ დომენტი IV დააბრუნეს. საქართველოს დატოვება 1725 წელს დომენტი IV ოსმალეთის სულთანმა სტამბოლში გაიწვია. აქ დაუმტკიცეს საკათოლიკოსო მამულები, მაგრამ სამშობლოში აღარ გამოუშვეს. 1727 დეკემბერში დააპატიმრეს როგორც ოსმალთა ბატონობის მოწინააღმდეგე და სტამბოლის მახლობლად კუნძულზე გადაასახლეს. აქ მან 1736-ის დამლევამდე დაჰყო. 1739 ნოემბერში ქართლში დაბრუნდა. დომენტი IV-ის ლიტერატურული-მწიგნობრული მოღვაწეობა ემსახურებოდა ქართული კულტურისა და ქრისტიანობის დაცვა-განმტკიცების საქმეს. დომენტი IV-მ შეკრიბა ქართველი საერო და საეკლესიო მოღვაწეთა ცხოვრება-წამების აღწერილობანი, მათ შორის ზოგიერთი სვინაქსარული სახისა, და შეადგინა ქართული ჰაგიოგრაფიული კრებული (მოღწეულია 1713 გადანწერი ნუსხით); საეკლესიო პრაქტიკისათვის გადააწერინა პარაკლიტონი, ასკეტიკონი და სხვ., ბერძნულიდან ათარგმნინა კურთხევანი და 1719 საკუთარი ხარჯით დააბეჭდინა თბილისში, შეადგინა სადღესასწაულოს ახალი რედაქცია (მოღწეულია 1718 ნუსხით). გადასახლებაში ყოფნისას შეკრიბა ილარიონ ქართველისა და სხვათა საგალობლები, გადააწერინა საეკლესიო მამათა თხზულებების მეორე ნაწილი. დომენტი IV-მ საკუთარი ხარჯით შეასრულა მცხეთის სვეტიცხოვლის, თბილისის ანჩისხატის, მეტეხისა და სხვა ეკლესიების სარემონტო და სამშენებლო სამუშაოები. იხილეთ აგრეთვე საქართველოს მართლმადიდებელი ეკლესიის მეთაურები ლიტერატურა სქოლიო აღმოსავლეთ საქართველოს კათოლიკოსები ქართველი მწიგნობრები გარდაცვლილი 1741


text: სია მოიცავს 206 პოლიტიკურ ერთეულს, მათ შორის 193 გაერთიანებული ერების ორგანიზაციის წევრია, ორი — დაკვირვების ქვეშ მყოფი. ა ბ გ დ ე ვ ზ თ ი კ ლ მ ნ ო პ რ ს ტ უ ფ ქ ყ შ ჩ ც ხ ჯ ჰ სქოლიო


ბარსელონა - ატლეტიკო ( პრევიუ ) ბარსელონა - ატლეტიკო ( პრევიუ ) დღის ცენტრალური შეხვედრა ფეხბურთში ულაპარაკოდ სწორედ ეს მატჩი გახლავთ. ჩემპიონთა ლიგის 1/4 ფინალში ესპანური დაპირისპირება შედგება. ბარსელონა მიუხედავად მადრიდის რეალთან მარცხისა შესანიშნავ ფორმაშია. ატლეტიკო კი ყველასთვის ძალიან რთული მეტოქე გახლავთ და არც კატალონიურ გრანდს დაუთმობენ მარტივად არაფერს. მათ ურთიერთშეხვედრებზე საუბარი ძალიან შორს წაგვიყვანს, ამიტომ დანაკლისებზე და სხვა საინტერესო ფაქტების შესახებ ვისაუბრებთ. ბარსელონას ბანაკში საბრძოლო განწყობა არის და ბევრი მიიჩნევს, რომ მათი მადრიდელებთან მარცხი მხოლოდ უყურადღებობის ბრალი იყო, რადგან მთლიანი კონცეტრაცია ამ შეხვედრაზე ჰქონდათ გადმოტანილი. რამდენად მართალია ეს ყველაფერი ეს ცალკე თემაა, მაგრამ მადრიდელების გამარჯვებისთვის ამ ფაქტით ჩრდილის მიყენება არ იქნება სამართლიანი. დღეს კატალონიელებს მატიე, სანდრო, ადრიანო და ვიდალი დააკლდებათ. რაც შეეხება ატლეტიკოს, გუნდი წელსაც ტრადიციულად მშვენივრად გამოიყურება და საკმაოდ სოლიდური გუნდი ჰყავს. როგორც ბოლო პერიოდში კვლავ ძალიან მძიმე ფეხბურთს თამაშობს და მასთან დაპირისპირება ყველას უჭირს. დღეს ატლეტიკოს იაგო დააკლდება. მცირე ტრავმები აქვთ: სავიჩს, ხიმენეს, ოლივერ ტორეს და ხამეზს. ბარსელონა: ტერ შტეგენი, პიკე, ალვეში, მასკერანი, ალბა, ბუსკეცი, რაკიტიჩი, ინიესტა, მესი, ნეიმარი, სუარესი. ატლეტიკო: ობლაკი, ხუაფრანი, ლუკასი, გოდინი, ფილიპე ლუისი, გაბი, საული, ოგუსტო, კოკე, გრიზმანი, ტორესი. დღის ცენტრალური მატჩები / ევროლიგა ცსკა - ფენერბაჰჩე ( პრევიუ ) რა კოეფიციენტი აქვს ,,ბარსელონას" გასვლაზე?


მისივე თქმით, ბიჭები დაგეგმილი მოგზაურობით აღტაცებულები იყვნენ.


text: »ძროხის სალათი - მისიას ძროხის სალათის რეცეპტი - ტრადიციული რეცეპტები - 2021 გამაგრების სალათი გამაგრების სალათის რეცეპტი 05-12-2013 [განახლებულია 19-12-2018] ლ 'ძროხის სალათი ტიპიური ნეაპოლიტანური რეცეპტია, კერძი, რომელიც საშობაოდ მზადდება კომბოსტოს საფუძველზე, papaccella (კონკრეტული სახის მოკლე წიწაკა ტკბილი არომატით, ტიპიური კამპანიისთვის), ზეთისხილი, მწნილები, ანჩოვიები და ხუჭუჭა ბოლოკი, ყველა სუნელი ზეთით, ძმრით და მარილით. მისი სახელი ნათქვამია, რომ გამომდინარეობს იქიდან, რომ ეს არის ვახშამი შობის ღამეს ვახშმის საფუძველზე თევზი, ამიტომ მსუბუქი, ეს ძალიან მდიდარი სალათი ასევე მომზადდა როგორც "გამაგრება" სადილისთვის, რომელსაც არ აქვს ისეთი მნიშვნელოვანი პროდუქტები, როგორიცაა ხორცი ან ყველი. მართალი გითხრათ, არასდროს მომწონდა გამაგრების სალათი, მაგრამ თუნდაც ის მხოლოდ სიმბოლოსთვის, საშობაო არდადეგების დროს ის არასდროს უნდა მომენდომებინა, უცნაურად გამოიყურება, მაგრამ ამ კერძის და პერიოდის ყველა სხვა ტიპიური ნეაპოლიტანური კერძების გარეშე, როგორც ჩანს, რომ შობა არ ჩამოვიდა;) მე გარშემო წავიკითხე, რომ არიან ისეთებიც, რომლებიც ასევე დაამატებენ კოდს ან მათ, ვინც არ აყენებს escarole, როგორც ყოველთვის ხდება ამ მზადებით, ყველა ოჯახს აქვს თავისი რეცეპტი, იქნებ ნეაპოლიტანური მეგობრები მეუბნებიან, როგორ მზადდება თქვენს სახლში. აუზები და კარგი დღე. როგორ გააკეთოთ ძროხის სალათი გაასუფთავეთ ყვავილოვანი კომბოსტო, გაირეცხეთ, გაყავით ფლორებში და გააცხელეთ 10 წუთის განმავლობაში. მას შემდეგ, რაც მოხარშული, წამოადუღეთ. აიღეთ ტენდერის ესკეროლის ფოთლები, გაირეცხეთ, დაჭერით და მოათავსეთ სალათის თასში. დაასხით პაპაჩელა, და ამოიღეთ თესლი, შემდეგ კი გაჭერით ზოლებზე. გაცივებული კომბოსტოს ფლორენცია, პაპაჩელა, მწვანე ზეთისხილი, მწნილი და ანჩის ფილე დაამატეთ თასში ესკორელთან ერთად


10-ბალიანი სისტემა - საქართველოს ნაკრების ფეხბურთელების შეფასება ყაზახეთთან მატჩში - სპორტული პორტალი 12:40 08-09-2018 ერთა ლიგის გახსნით მატჩში, საქართველოს ნაკრებმა სტუმრად ყაზახეთის ნაკრები 2:0 დაამარცხა. გთავაზობთ ფეხბურთელთა შეფასებებს ასტანური მატჩიდან: გიორგი ლორია 5.5 - საქართველოს ნაკრების მეკარემ ჩვენთან კომენტარშიც აღნიშნა, რომ მას ხელს უშლის უთამაშებლობა, რომელიც არასაფეხბურთო მიზეზებიდან გამომდინარეობს. ის რომ იდეალურ ფორმაში არ არის, ყაზახეთთან მატჩშიც გამოჩნდა. მის შეცდომას შეიძლება გოლი მოჰყოლოდა და თამაშის სცენარი სულ სხვა მიმართულებით წავიდოდა, თუმცა იმ მომენტში გიორგი ნავალოვსკიმ იყოჩაღა. მეორე ტაიმში ლორია შედარებით უკეთესად გამოიყურებოდა და რამდენიმეჯერ კარი ხიფათისგან იხსნა. ოთარ კაკაბაძე 5.0 - საქართველოს ნაკრების ერთ-ერთი ყველაზე მზარდი ფეხბურთელი, ამ შეხვედრაში იდეალურად ვერ გამოიყურებოდა. მას დაცვით ზონაში საკმაო რაოდენობით შეცდომები ჰქონდა და შეტევებშიც თითქმის ვერ ერთვებოდა. მან რამდენჯერმე საჰაერო ორთაბრძოლაც წააგო და უშუალო მეურვესთანას სისწრაფეში დაიჩაგრა. საბა კვირკველია 6.0 - ეს არ ყოფილა საბას დღე, მისგან აგრესიულ დაცვას და გაუვალობას მიჩვეულები ვართ. თუმცა მან მოულოდნელად საჰაერო ორთაბრძოლებიც დათმო და მისთვის ნაკლებად დამახასიათებელი შეცდომებიც ჰქონდა. გურამ კაშია 7.0 - გურამს ძალიან დიდი ხანია ასეთი კარგი მატჩი ნაკრებში არ ჩაუტარებია, ის თითქმის უშეცდომო იყო. მან ყველა ორთაბრძოლა მოიგო, როგორც ჩვეულებრივი - ამავდროულად საჰეროც და ყაზახი შემტევებისთვის გაუვალი იყო. პირველი გოლიც მისი კარგი მოქმედების შედეგია, ოთარ კაკაბაძემ ცენტრისკენ ცუდი გადაცემა გააკეთა, რითიც მასპინძელთა სახიფათო შეტევა უნდა დაწყებულიყო, მაგრამ კაშიამ ვარდნაში მეტოქეს დაასწრო და ზუსტი პასი გააკეთა. გიორგი ნავალოვსკი 7.5 - ყაზახეთი-საქართველოს მატჩი ისე წარიმართა, რომ თითოეულ მომენტს ოქროს ფასი ჰქონდა. მატჩი ნავალოვსკიმ ცუდად დაიწყო, მე-6 წუთზე მიიღო ყვითელი ბარათი და იყო წითელი ბარათის მიღების საფრთხეც იყო. თუმცა ცოტა ხანში მოედანზე სულ სხვა ფეხბურთელად იქცა. მას ჰქონდა მომენტი, სადაც ოდნავ ძლიერი დარტყმა მართებდა და გოლი გავიდოდა, თუმცა ბურთი მაინც კარებში წავიდა და მეტოქის მცველებმა მოასწრეს კარის ხაზიდან ბურთის გამოტანა. ხოლო ანალოგიურ ვითარებაში, როცა გიორგი ლორიამ შეცდომა დაუშვა, იქ მაღალ ნახტომში "მაკრატელათი" ჩვენი კარი გოლისგან იხსნა. ის მომენტში, რომ გოლი გასულიყო არავინ იცის რა მოხდებოდა და როგორ ხასიათზე დაბრუნდებოდა ნაკრები თბილისში, ნავალოვსკის მომენტს კი ისეთივე ფასი ჰქონდა, როგორც 3 ქულას ცხრილში. ჯაბა კანკავა 6.5 - ნაკრების კაპიტანმა რამდენიმე შეტევა ჩაშალა და რამდენჯერმე თავისი ხისტი თამაშითაც გამოიჩინა თავი. თუმცა ჰქონდა გარკვეული შეცდომებიც. ნიკა კვეკვესკირი 7.0 - როდესაც შემადგენლობა ვნახე, გაოცებული დავრჩი მისი ძირითადში ყოფნით და საკმაოდ მეუცნაურა. თუმცა კვეკვესკირი საკმაოდ ნაყოფიერი გამოდგა. ის ხშირად იწყებდა შეტევებს და ზუსტ პასებს გასცემდა, რამდენიმე მომენტი თვითონაც შექმნა. თუმცა ჰქონდა პატარა შეცდომებიც მატჩის დასაწყისში და მეორე ტაიმში. გიორგი მერებაშვილი 5.5 - არ ვეთანხმები მის წინააღმდეგ სოციალურ ქსელებში აგორებულ კამპანიას, რომ ის არ უნდა იყოს ნაკრებში. არ არსებობს ფეხბურთელი, რომელსაც რომელიმე მატჩში ჩავარდნა არ ჰქონია და თუ ფეხბურთელები სოციალურ ქსელებში არ ჩანან, ეს იმას არ ნიშნავს რომ ისინი თქვენს კომენტარებს არ კითხულობენ. გიორგი არ იყო კარგი შეტევაში, ის ძალიან სწორხაზოვნად მოქმედებდა და მეტოქის მცველები ადვილად ახერხებდნენ მის გაუნებელყოფას, ამავდროულად არც მისი ჩაწოდებები იყო ზუსტი. მეორე მხრივ პრობლემები იყო მის ფლანგზე დაცვაში და ის აქტიურად ჩადიოდა უკან, ეხმარებოდა კაკაბაძეს და ცდილობდა სივრცეების დაკეტვას. ვაკო ყაზაიშვილი 6.5 - ვაკოსგან უფრო მეტის მოლოდინი გვქონდა, თუმცა მეტოქის მცველებს კარგად ჰყავდათ ჩაკეტილი და ის თავის რეალიზებას ვერ ახდენდა. მისი აქტიურობის შედეგია მეორე გოლი, როდესაც კარებში დაარტყა მეკარემ აიღო და შემდეგ ავტოგოლი გავიდა. ის ძირითადში მოთამაშე ფეხბურთელებს შორის გამორჩეული იყო პასების სიზუსტითაც 81.8%. გიორგი ჩაკვეტაძე 7.5 - მოდი ასე ვთქვათ გიორგი ჩაკვეტაძემ 69-ე წუთამდე ვერაფერი გააკეთა და ვაისმა ოქრიაშვილს უხმო, რომელიც შესაცვლელად ემზადებოდა და ელოდებოდნენ მატჩის შეჩერებას. თუმცა ჩაკვეტაძემ ასეთ პრინციპულ შეხვედრაში, თავისი ინდივიდუალური შესაძლებლობებით, გაიტანა 3-ქულიანი გოლი, რომელმაც თამაშის ბედი გადაწყვიტა. ჩაკვეტაძე მატჩის გმირი გახდა, მასზე საუბრობენ როგორც ქართველი ქომაგები, ამავდროულად ყველა, ვინც მისი გოლი ნახა. ჩემი შეფასებით კი ამ მატჩში ორი ფეხბურთელი იყო საუკეთესო - გიორგი ნავალოვსკი, რომელმაც გვიხსნა და გიორგი ჩაკვეტაძე, რომელმაც ასტანაში გამარჯვება მოგვიტანა. გიორგი ქვილითია 6.5 - ქვილითაიას საგოლე მომენტი არ ჰქონია, თუმცა მან ძალიან ბევრი შავი სამუშაო გასწია. ის ხშირად ჩამოდიოდა უკან და იბრძოდა ბურთის მოსაპოვებლად, ისიც არ დაგვავიწყდეს რომ მას ტრავმა ახალმორჩენილი ჰქონდა და ხელოვნურსაფარიან მოედანზე თამაში გარკვეული რისკი იყო. თორნიკე ოქრიაშვილი - სასიხარულო ფაქტია, რომ ნაკრების ლიდერი დაბრუნდა. როდესაც მას უხმეს მოედანზე გამოსასვლელად, ამ ფაქტს ყველა სიხარულით შევხდით, რადგან მისი იმედი უთამაშებელია თუ ნათამაშები ყოველთვის გაქვს. იმ მცირე დროში, რაც მოედანზე დაჰყო, რამდენჯერმე სცადა სიტუაციის გამწვავება თუმცა ეს ნაკლებად გამოუვიდა. ვაკო გვილია - გვილიას სასტარტო შემადგენლობაში ველოდით, თუმცა ვაისმა ის სათადარიგო სკამზე დატოვა. იმ მცირე დროში კი განსაკუთრებული თამაშით თავი არ გამოუჩენია. დავით ხოჭოლავა - ხოჭოლავამ ბოლო 6 წუთი ითამაშა, მისი მიზანი იყო სივრცეები ჩაეკეტა და მეტოქისთვის გოლის გატანის საშუალება არ მიეცა. ანგარიშიდან გამომდინარე კი საბოლოოდ შეგვიძლია ვთქვათ, რომ ეს გამოუვიდა. ვლადიმირ ვაისი 6.0 - სლოვაკმა სპეციალისტმა თავისი პირველი ოფიციალური შეხვედრა მოიგო, თან როგორი - ალბათ საქართველოს ნაკრების ისტორიაში ერთ-ერთი მნიშვნელოვანი. ამ შეხვედრაში მისი კომპეტენციის საკითხი წყდებოდა, რაც საბოლოოდ დადებითად გადაწყდა. მან სწორი არჩევანი გააკეთა, როცა გურამ კაშიასა და ნიკა კვეკვესკირს ენდო, არადა კაშია იდეალურად არ გამოიყურებოდა "სან ხოსეს" ბოლო შეხვედრებში და არც ნიკას ჰქონდა "ტობოლში" დიდი სათამაშო დრო. კითხვები დატოვა გიორგი ლორიას ძირითადში თამაშის გადაწყვეტილებამ. რაც შეეხება დუელს, ორივე ნაკრების მწვრთნელს ერთმანეთი კარგად ჰყავდა შესწავლილი, თუმცა საბოლოოდ სტოილოვს მოუწია ჟურნალისტების წინაშე ახსნა-განმარტებების გაცემა და ვაისი გამარჯვებული გამოვიდა. გიორგი ჩაკვეტაძის გოლმა მსოფლიო აალაპარაკა ავტორს მინდა ვკითხო და იმედია პასუხს გაგვცემს 10 ბალიან შეფასებაში საიდან სადამდეა დადებითი შეფასება უარყოფითი და კარგი? მადლობა წინასწარ 00:49 09-09-2018 ეს თამაში გუნდურია და შეფასებაც შესაბამისად გუნდური უნდა იყოს. ნებისმიერი ინდივიდუალური პრიზი თუ წოდება არაჯანსაღ სიტუაციას ქმნის გუნდში ფსიქოლოგიურ ზეწოლის ქვეშ აყენებს მოთამაშეებს. ინდივიდუალური ყვითელი და წითელი ბარათები სრული მარაზმია. ერთ თამაშში მიიღებ, მეორეს ორი თვის მერე და დივიდენდებს მიიღებს გუნდი, რომელიც არაფერ შუაშია..... 17:48 08-09-2018


კომენდანტის საათი და საგანგებო მდგომარეობა გაუქმდა. თუმცა ეს არ ნიშნავს, რომ შეზღუდვები მთლიანად იხსნება. მთავრობის გადაწყვეტილებით, შეზღუდვების მოხსნა არ ეხება საზოგადოებრივ ტრანსპორტს. მთავრობამ ეს კონკრეტული ღონისძიება არ დაუკავშირა გახსნის არც ერთ ეტაპს, რადგან ეს დაკავშირებულია ეპიდმდგომარეობასთან. მთავრობა გადაწყვეტილებას ეპიდემიოლოგებთან ერთად მიიღებს. პრემიერ–მინისტრის განცხადებით, დაზუსტებით ვერავინ ამბობს, პოსტკოვიდური მსოფლიო როგორი იქნება, რაც კიდევ უფრო ზრდის მოქალაქეების პასუხისმგებლობას და მოთხოვნას სოციალური დისტანციის, პირბადის და სხვა იმ მოთხოვნების შესრულებას, რომელსაც ჯანდაცვის სპეციალისტები იძლევიან „ვირუსი არსად წასულა და ყველა უნდა გვესმოდეს, რომ ეს ბრძოლა ჩვენთან ერთად იქნება ის პერიოდი, რომელზეც დღეს დაზუსტებით მსოფლიოში ვერავინ ვერაფერს ამბობს. ყველას კარგად უნდა გვესმოდეს, რომ დღეს მსოფლიოში უკვე ღიად საუბრობენ „კოვიდ–19“–ის ტალღის მეორე საფრთხეზე და ეს ყველაფერი არის გასათვალისწინებელი. მაშინ, როდესაც ჩვენ ვიღებთ გადაწყვეტილებებს, უნდა გვესმოდეს, რომ საგანგებო მდგომარეობის გაუქმების შესაბამისად, ჩვენ გარკვეული შეზღუდვები ქვეყანაში დაგვჭირდება. ეს შეზღუდვებია, რომელიც აუცილებელია იმისთვის, რომ გავუმკლავდეთ ვირუსს“, – განაცხადა გიორგი გახარიამ. როგორც ცნობილია, ახალი კანონპროექტის მიხედვით, მთავრობას ქვეყანაში შემზღუდავი ღონისძიებების გატარება საგანგებო მდგომარეობის გამოცხადების გარეშეც შეეძლება. „საზოგადოებრივი ჯანმრთელობის შესახებ“ კანონში ცვლილებების პროექტის თანახმად, საკარანტინო ღონისძიებები ახლებურად განისაზღვრება და გულისხმობს ისეთ ღონისძიებებსაც, რაც დაკავშირებულია გადაადგილების, ეკონომიკური საქმიანობის, საკუთრების, თავშეყრის, შრომის და სხვა უფლებების შეზღუდვასთან. „საზოგადოებრივი ჯანმრთელობის შესახებ“ კანონს ოპოზიციის მხარდაჭერა არ აქვს. დამოუკიდებელი დეპუტატი თამარ ჩუგოშვილი აცხადებს, რომ „საზოგადოებრივი ჯანდაცვის შესახებ“ კანონპროექტი, რა სახითაც არის შემოთავაზებული, აუცილებლად გასაჩივრდება სასამართლოში. ჩუგოშვილს აქვს მოლოდინია, რომ კანონი აუცილებლად გაუქმდება. მისი თქმით, კანონპროექტი კონსტიტუციასთან შესაბამისობაში არ მოდის და სერიოზული საფრთხის მატარებელია. „პირდაპირი ჩანაწერებია, რომელიც საქართველოს კონსტიტუციას ეწინააღმდეგება, მაგრამ გარდა იმისა, რომ არაკონსტიტუციურია, რა სახითაც არის შემოტანილი, სერიოზული საფრთხის მატარებელია. ანუ, ეს ინიციატივა ამბობს იმას, რომ საქართველოს მთავრობას შესაძლებლობა ექნება გამოაცხადოს, ფაქტობრივად, საგანგებო მდგომარეობა ისე, რომ ამაში უბრალოდ გამოიროცხოს პარლამენტის როლი. ანუ, არ ერქვას საგანგებო მდგომარეობა, მაგრამ შეზღუდვები იყოს იგივე ხარისხის, რა ხარისხის შეზღუდვებიც არის შესაძლებელი საგანგებო მდგომარეობის დროს. ეს არის ფუნდამენტური აღრევა კონსტიტუციური მანდატის, ხელისუფლების დანაწილების. კონკრეტული საფრთხეების შემცველია. თან, მით უმეტეს, როცა არჩევნებს ვუახლოვდებით და უკვე ოპოზიციის წარმომადგენლებს უჩნდებათ ეჭვები, რომ ეს ყველაფერი მათი შეხვედრების, ღონისძიებების, მათი კამპანიის შესაზღუდად იქნება გამოყენებული“, – განაცხადა თამარ ჩუგოშვილმა. „ნაციონალური მოძრაობის“ თავმჯდომარის რომან გოცირიძეს განცხადებით, ხვალინდელი აქტი არის ანტიკონსტიტუციური, ხოლო მისი გამომცემი მთავრობა და პრემიერ–მინისტრი დაექვემდებარებიან იმპიჩმენტს. „საქართველოს კონსტიტუციით ეპიდემიის შემთხვევაში უდნა გამოცხადდეს საგანგებო მდგომარეობა. თქვენ ეპიდემიისთვის აუცილებელ შეზღუდვებს ხვალიდან აწესებთ საგანგებო მდგომარეობის გარეშე. ეს არის კიდევ ერთი დამადასტურებელი არგუმენტი იმისა, რომ ხვალინდელი თქვენი აქტი არის ანტიკონსტიტუციური, ხოლო მისი გამომცემი მთავრობა და პრემიერ-მინისტრი დაექვემდებარებიან იმპიჩმენტს. კარგად დაიმახსოვრეთ, ძალიან ბევრჯერ მოგიწევთ ამ კანონის გამო ცხვირის წამტვრევა“, – აღნიშნა რომან გოცირიძემ. „ევროპული საქართველოს“ წევრის სერგო რატიანის განცხადებით, შეზღუდვების შესახებ კანონპროექტი პარლამენტს ართმევს უფლებას, გარკვეულ კანონპროექტზე იმსჯელოს, რაც მისი თქმით, უკვე კონსტიტუციური გადატრიალებაა. მისი თქმით, კანონპროექტზე პარლამენტის მსჯელობის ნაცვლად, გახარია დადგენილებას დაწერს. „ბევრმა თქვა, რომ ანტიკონსტიტუციურია ეს კანონპროექტი და ანტიკონსტიტუციურია არა იმიტომ, რომ გარკვეული შეზღუდვების უფლება ეძლევა ხელისუფლებას, რაზეც პარლამენტს საერთოდ არ დაეკითხება, არამედ, ეძლევა ასევე უფლება, დადგენილებით ჩაანაცვლოს კანონშემოქმედება. დღეს მაგალითად, სკოლები და უნივერსიტეტები ონლაინ სწავლობენ. ამ ონლაინ სწავლებას მოყვება ონლაინ შეფასება, მაგრამ ონლაინ შეფასების და დისტანციური შეფასების კანონი არ გვაქვს. ახლა გეკითხებით, იმ შემთხვევაში, თუ ეს ვითარება გაგრძელდება, ვინ მიიღებს კანონს დისტანციურ სწავლებასა და შეფასებაზე? ამას გავაკეთებთ ჩვენ თუ ამ კონკრეტული კანონის მიღების შემდეგ, ამის გაკეთების უფლება ექნება მთავრობას, მის მიერ გამოცემული დადგენილებით? აქედან გამოდის, რომ მას ამის უფლება აქვს. შესაბამისად, ის ანაცვლებს არა მარტო რაღაც ქმედებებს, პარლამენტს ართმევს უფლებას, გარკვეულ კანონპროექტზე იმსჯელოს. ეს უკვე მართლაც კონსტიტუციური გადატრიალებაა, როდესაც შესაძლებელი ხდება, რომ პრემიერ–მინისტრმა, მთავრობამ დადგენილებით ჩაანაცვლოს კანონი“, – აცხადებს სერგო რატიანი. ოპონენტების პოზიცია გაუგებარია მმართველი გუნდისთვის. ვიცე–სპიკერი, გია ვოლსკი ეჭვობს, რომ ოპონენტებს საგანგებო მდგომარეობის შენარჩუნება იმისთვის ხომ არ უნდათ, რათა არჩევნები საერთოდ არ ჩატარდეს, ან არჩევნების წინა პერიოდში შეიქმნას ისეთი ვითარება, როდესაც უმართავი გახდება სიტუაცია. „ასეთი ეჭვების გამოთქმის საფუძველიც არსებობს. იმდენად აბსოლუტურად მოწყვეტილია რეალობიდან ოპოზიციის ინფორმაცია ამ თემასთან დაკავშირებით, რომ ერთ წინადადებაში ძნელია, განმარტო თვითონ სირთულე, რისი წარმოდგენაც უნდა ოპოზიციას ამ „ჯანმრთელობის დაცვის კანონთან“ დაკავშირებით. ელემენტარულია, პარლამენტი აძლევს უფლებამოსილებას მთავრობას, იმოქმედოს, მიიღოს გადაუდებელი ზომები, თუკი ამის საჭიროება იქნება. რასაკვირველია, პასუხის მოთხოვნის მექანიზმი, დაბარების მექანიზმი ყველა გადადგმულ ნაბიჯზე არ იშლება, ამაშია მთელი არსი ამ კანონპროექტის. გვეუბნებიან, რომ ყველა გადასადგმელი ნაბიჯის წინ უნდა იყოს პარლამენტთან შეთანხმება, როდესაც ჯერ ერთი სრულიად ბოიკოტის რეჟიმში იმყოფებიან, მეორეც, ოპერატიული ვითარება ან ვითარების დამძიმება, რომელიც შეიძლება, მოყვეს ამ ვირუსის გავრცელებას, რასაკვირველია, ოპერატიულ მოქმედებებს მოითხოვს. ამაშია მთელი არსი. მთავრობას უნდა ჰქონდეს მექანიზმები, იმოქმედოს შესაბამისად და რა ძალა შეიძლება გამოიყენოს მთავრობამ ან რატომ, რის საფუძველზე, რა მიზანი შეიძლება ჰქონდეს, რომ შეზღუდოს ადამიანები მაშინ, როდესაც ამის საჭიროება არ არსებობს, ეს არის წმინდა პოლიტიკური სპეკულაციის საგანი. რასაკვირველია, ეს პოლიტიკურ ტექნოლოგიებს განეკუთვნება და არა საქმეზე და ხალხზე ზრუნვის ელემენტს“, – აღნიშნა გია ვოლსკიმ. „ის ხალხი გველაპარაკება, რომელმაც ყველანაირი კანონის არსებობის პერიოდში, ყველანაირი კანონი დაარღვია. არც ერთი კანონი არ აძლევდა იმის უფლებას, რომ ეწამებინათ ხალხი ციხეებში, მაგრამ აწამეს, დაეჭირათ და წაერთმიათ ქონება, ჯანმრთელობა ან ღირსება, მაგრამ გააკეთეს. გამორიცხულია, რომ ხელისუფლებამ თითქოს და ვიღაც შეზღუდოს, გამოიყენოს უფლებამოსილება ისე, რომ არ იყოს ვირუსთან ბრძოლის აუცილებლობით განპირობებული. გამორიცხულია, თორემ ნებისმიერ პირობებში, ნებისმიერ მთავრობას კანონით, თუ კანონის ფარგლებში შეუძლია იმოქმედოს ისე, როგორც სააკაშვილის ხელისუფლება მოქმედებდა. ამაზეა საუბარი, ლოგიკა აქ არის“, – განაცხადა გია ვოლსკიმ.


text: ალ-შიშანი სირიის საავადმყოფოში გარდაიცვალა – HeretiFM მთავარი/ალ-შიშანი სირიის საავადმყოფოში გარდაიცვალა ტერორისტული დაჯგუფება "ისლამური სახელმწიფოს" ერთ-ერთი მეთაური, "ომის მინისტრად" წოდებული თარხან ბათირაშვილი, რომელიც აბუ ომარ ალ-შიშანის სახელით იყო ცნობილი, სირიის ქალაქ რაქის მახლობლად განლაგებულ ჰოსპიტალში გარდაიცვალა. შესაბამისი ინფორმაცია ამერიკულმა ტელეარხმა CNN ორ მაღალჩინოსანზე დაყრდნობით გაავრცელა. მოგვიანებით პენტაგონში საველე მეთაურის სიკვდილის ფაქტი დაამოწმეს. 14 მარტს სირიაში ადამიანის უფლებათა დაცვის მონიტორინგის ცენტრმა ინფორმაცია გაავრცელა, რომ აბუ ომარ ალ-შიშანი, იგივე თარხან ბათირაშვილი, კლინიკური სიკვდილის მდგომარეობაში იმყოფება და ხელოვნური სუნთქვის აპარატზეა მიერთებული. შეგახსენებთ, რომ აბუომარალ-შიშანი (თარხან ბათირაშვილი) 1986 წელს პანკისის ხეობის სოფელ ბირკიანში დაიბადა. იგი ქართულ ჯარში დაზვერვის სერჟანტად მსახურობდა. 2008 წლის რუსეთ-საქართველოს ომში ბათირაშვილი რუსეთის წინააღმდეგ იბრძოდა. ბათირაშვილი 2012 წელ თურქეთში გაემგზავრა, იქიდან კი სირიაში გადავიდა, სადაც დაჯგუფება "ემიგრანტთა და პარტიზანთა არმიას" ხელმძღვანელობდა, რომელიც "ალ-ქაიდასთან" იყო კავშირში. შემდეგ ბათირაშვილი "ისლამური სახელმწიფოს" ერთ-ერთ დაჯგუფებას – "მუჰაჯირების (ემიგრანტები) ბრიგადას" სათავეში ჩაუდგა.


სენაკში ქართული არმიის დღე აღნიშნეს » Region.ge სენაკში ქართული არმიის დღე აღნიშნეს დღეს, ქართული არმიის დაარსებიდან 28 წელი გავიდა. სენაკის მუნიციპალიტეტის მერიის მხარდაჭერით, ქალაქ სენაკის I, II, III და VII საჯარო სკოლების მოსწავლეები სენაკის II ქვეითი ბრიგადის ბაზას ესტუმრნენ. სამხედრო ბაზაზე, შეიარაღებული ძალების წარმომადგენლებისთვის ყველაზე სასურველ სტუმრებთან - სენაკელ მოსწავლეებთან ერთად, მერიის განათლების, კულტურის, სპორტისა და ახალგაზრდობის სამსახურის უფროსი გივი მისაბიშვილი და საგანმანათლებლო რესურსცენტრის ხელმძღვანელი დარეჯან ზარანდია იმყოფებოდნენ. დღეს, მომავალმა თაობამ, სამხედროებს პროფესიული დღესასწაული მიულოცა. ამ თარიღთან დაკავშირებით, საკონფერენციო დარბაზში, მოსწავლეებისთვის კადეტთა სკოლის სტუდენტებმა პრეზენტაცია გამართეს, რომლის შემდეგაც სამხედრო ტექნიკის გამოფენა მოეწყო. სენაკელი მოსწავლეები ასევე დაესწრნენ მეორე ქვეითი ბრიგადის მოკლე ისტორიის პრეზენტაციას, სადაც, ვიდეო და ფოტო-მასალების ჩვენებით, წარმოდგენილი იყო ბრიგადის საბრძოლო გზა.


text: ზეითუნის ზეთი თმისათვის უძველესი დროიდან ზეთისხილი იყო მშვიდობისა და სიწმინდის სიმბოლო, ჰომეროსი ზეითუნის ზეთს „თხევად ოქროს“ უწოდებდა. ჯერ კიდევ ძველ ეგვიპტეში ზეითუნის ზეთი გამოიყენებოდა სამკურნალოდ, მისი სასარგებლო თვისებების გამო. ზეითუნის ზეთი არის ერთ–ერთი ყველაზე ღირებული პროდუქტი თმის სიძლიერისა და ბზინვარებისათვის. მრეწველობაში გამოიყენება სხვადასხვა ხარისხის ზეითუნის ზეთი. ყელაზე საუკეთესო არის – extra virgin. ზეითუნის ზეთი არის შეუცვლელი წყარო ვიტამინ E–სი, რომელსაც სხვანაირად ახალგაზრდობის ვიტამინს უწოდებენ. ზეითუნის ზეთი კანზე ახდენს გამაახალგაზრდავებელ, რეგენერაციულ და ანტიოქსიდანტურ ზემოქმედებას. ზეითუნის ზეთი განსაკუთრებით ხშირად გამოიყენება თმის ზრდისა და აღდგენისათვის. მასში შემავალი ვიტ. E და ვიტ. A ხელს უწყობს დაზიანებული თმის ფოლიკულის აღდგენას და თითოეულ თმის ღერზე ზემოქმედებს შიგნიდან, აღწევს რა მის სტრუქტურაში (კუტიკულა). ეს ზეთი არის აღმოჩენა მათთვის, ვინც ხშირად სარგებლობს თმის უთოთი. ზეითუნის ზეთი სასარგებლოა თავის კანისათვის, რადგან მასში შემავალი ცხიმოვანი მჟავები ფაქიზად ასუფთავებს კანს მკვდარი უჯრედებისაგან, უზრუნველყოფს მის კვებას ჟანგბადით, ამით ხელს უწყობს ქერტლის და თმის ცვენის პრობლემის მოგვარებას. ყველაზე მარტივი ნიღაბი თმისათვის: წყლის აბაზანაზე შემთბარი ზეითუნის ზეთი შეიზილეთ თავის კანზე, თმის ძირებში, გაიჩერეთ 2სთ. და ჩამოიბანეთ თბილი წყლით. თმის ზრდისა და აღსადგენად ზეითუნის ზეთის ნიღბებს უმატებენ ნატურალურ კომპონენტებს, რომელიც აძლიერებს ზეთის მოქმედებას, ესენია: თაფლი, ლიმონი, კვერცხის გული. თმის ნიღაბი ლიმონის წვენით: 2 ჩ.კ. ზეითუნის ზეთს დაუმატეთ 1ჩ.კ. ლიმონის წვენი, მიღებული ნარევი შეათბეთ, წაისვით თმაზე და 30წთ. შემდეგ ჩამოიბანეთ თბილი წყლით. თმის ზრდის დასაჩქარებლად: 2 კვერცხის გული ათქვიფეთ, შეურიეთ 5 ს.კ. ზეითუნის ზეთი, წაისვით თმაზე და 30წთ. შემდეგ ჩამოიბანეთ თბილი წყლით. თაფლის ნიღაბი: 3 ს.კ. ზეითუნის ზეთს დაუმატეთ 2 ს.კ. თაფლი, წაისვით თმაზე, გაიჩერეთ 30 წთ. და ჩამოიბანეთ თბილი წყლით. ქერტლის საწინააღმდეგოდ: 1 კვერცხის გულს შეურიეთ 20გ. ლიმონის წვენი და ამდენივე ზეითუნის ზეთი, დაუმატეთ 3 სუფრის კოვზი სტაფილოს წვენი, დაუმატეთ სულ მცირეოდენი ნეიტრალური შამპუნი, წაისვით თმაზე, გაიჩერეთ 5 წუთი და ჩამოიბანეთ თბილი წყლით. ერთი კვერცხის გულს დაუმატეთ 1ჩაის კოვზი აბუსალათინის ზეთი, 1ჩაის კოვზი ზეითუნის ზეთი, წაისვით ნარევი თმაზე, გაიჩერეთ 30 წთ. და ჩამოიბანეთ თბილი წყლით. ეს რეცეპტი საუკეთესოა მშრალი თმისათვის.


text: საბჭოთა კოცნა გაქრა, თუმცა ის აღარავის ენატრება კაცები, რომლებიც საჯაროდ კოცნიან ერთმანეთს ტუჩებში, შესაძლოა დღევანდელ რუსეთში იშვიათი მოვლენა იყოს, მაგრამ ერთ დროს რკინის ფარდის მიღმა, ტუჩებში ამხანაგური კოცნა ძმობის პროტოკოლის ნაწილი იყო. 1 საბჭოთა ლიდერი იოსებ სტალინი ორჭოფობს, როცა პილოტი ვალერი ჩკალოვი (მარჯვნივ) მისკენ იხრება საკოცნელად 1936 წელს. 2 1937 წლისთვის სტალინი უკვე გაუშინაურდა ამ პრაქტიკას. აქ მან თავად გაიწია საკოცნელად პილოტ ვასილი მოლოკოვისკენ. 3 წითელი არმიის ჯარისკაცების კოცნა ნაცისტურ გერმანიაზე გამარჯვების გამოცხადების შემდეგ. როგორც ამბობენ, "სოციალისტი ძმების კოცნა" იყო თანასწორობის ნიშანი, რომელიც ძველ რომსა და სპარსეთში ხელზე (ან ფეხზე) ამბორის ტრადიციის საპირისპირო იყო. ეს სცენა უკანასკნელ ცეკვას ჰგავს, თუმცა ის სინამდვილეში ასახავს სამთავრობო ღონისძიებას, რომელიც დედამიწაზე დაბრუნებულ კოსმონავტებთან შესახვედრად გაიმართა. მას ხელმძღვანელობდა საბჭოთა ლიდერი ნიკიტა ხრუშჩოვი (მარცხნიდან მესამე). 5 1962 წლის ღონისძიება კიდევ ერთი რაკურსით ასახავს; ხრუშოვის კოცნას. ძმური სოციალისტური კოცნა ხშირად შემოიფარგლებოდა ლოყით, მაგრამ როცა კომუნისტური უტოპიის ენთუზიაზმმა იკლო, ოფიციალურ კოცნებს; მეტი ვნება შეემატა. 6 არავის შეეძლო ისეთი კოცნა, როგორიც საბჭოთა ლიდერს, ლეონიდ ბრეჟნევს, რომელიც 1980 წელს ყირიმში გადაღებულ ფოტოზე (ცენტრში) ესალმება კომუნისტ გულთამპყრობელს კონსტანტინ ჩერნენკოს. 7 როდესაც ბრეჟნევმა 1975 წელს კრემლში ნიკოლაი პოდგორნის აკოცა, ორმა სახელმწიფო მოხელემ (მარჯვნივ) თავი უცებ ზედმეტებად იგრძნო. ბრეჟნევის კოცნა სამჯერადი იყო. ის ხშირად ლოყაზე კოცნიდა, თუმცა რაც უფრო მჭიდრო იყო ურთიერთობები კომუნისტურ სახელმწიფოსთან, ტუჩებიც მით უფრო უახლოვდებოდნენ ერთმანეთს. 1979 წლის ეს ცნობილი სალამი ბრეჟნევსა და აღმოსავლეთ გერმანიის ლიდერს, ერიხ ჰონეკერს შორის, მოგვიანებით უკვდავყო ქუჩის ცნობილმა ნახატმა სათაურით - "ღმერთო გადამარჩინე ამ მომაკვდინებელ სიყვარულს." 9 მიხეილ გორბაჩოვი (რომელიც ფოტოზე ჰონეკერს ესალმება) შესაძლოა სსრკ-ის სათავეში ჩადგომის შემდეგ ახალი ეპოქის ავტორი გახდა, თუმცა საბჭოთა კოცნა ამ ეპოქაშიც უცვლელი დარჩა. 10 ბერლინის კედლის დაცემამდე 3 წლით ადრე, ჰონეკერი 1986 წელს საკოცნელად ჩაეჭიდა გორბაჩოვს აღმოსავლეთ გერმანიაში სახელმწიფო ვიზიტის დროს.